**KLAIPĖDOS MIESTO SAVIVALDYBĖS TARYBA**

**POSĖDŽIO PROTOKOLAS**

2023-06-05 Nr. T-4

Posėdis įvyko 2023 m. gegužės 25 d. 9.00 val.

Posėdžio pirmininkas – A. Vaitkus, Klaipėdos miesto savivaldybės meras.

Posėdžio sekretorė – J. Veresova, Savivaldybės tarybos posėdžių sekretorė.

Kvorumo nustatymas – užsiregistravo 23 Tarybos nariai.

L. Martinaitytė, Vyriausiosios rinkimų komisijos narė, supažindina su savivaldybės tarybos nario priesaikos priėmimo tvarka, priima Romaldo Sakalausko, Henriko Galinausko, Leono Makūno ir Aleksejaus Diukino (Aleksej Diukin) priesaikas, ir paskelbia, kad jie įgijo visas Tarybos nario teises ir pareigas.

Klaipėdiečių tribūna: V. Jurgilevičienė, A. Blynas, R. Kulikauskas.

Klaipėdos miesto savivaldybės tarybą (toliau – Taryba) sudaro 31 Tarybos narys. Posėdyje dalyvauja 27 Tarybos nariai, nedalyvauja: K. Bartininkas, V. Grubliauskas, A. Razbadauskas, L. Šaltytė-Vaisiauskė. Posėdyje dalyvaujančių Tarybos narių ir svečių sąrašai pridedami   
(1-3 priedai).

Tarybos narių pasisakymai:

A. Petraitis paskelbia, kad Klaipėdos miesto savivaldybės tarybos nariai iš opozicinėmis pasiskelbusių Tėvynės sąjungos – Lietuvos krikščionių demokratų ir Liberalų sąjūdžio frakcijų lyderiu skiria Tarybos narį Ugnių Radvilą. U. Radvila prisistato.

A. Cesiulis pristato viešą pareiškimą dėl frakcijos sudarymo, kuriuo informuoja, kad Klaipėdos miesto savivaldybės tarybos nariai, atstovaujantys Lietuvos socialdemokratų partiją, V. Grubliauskas, A. Cesiulis ir R. Sakalauskas, jungiasi į Lietuvos socialdemokratų partijos frakciją ir Taryboje dirbs valdančioje daugumoje.

V. Karolis paskelbia viešą pareiškimą dėl frakcijos pirmininko pasikeitimo, kuriuo informuoja, kad Klaipėdos miesto savivaldybė tarybos nariai, išrinkti pagal partijos „Laisvė ir teisingumas“ rinkimų sąrašą, pareiškia, kad laisva valia, susijungę į frakciją keičią joje vieną narį, vietoje L. Šukytės-Korsakės (išrinkta vicemere) prisijungia A. Diukin. Frakcijos pirmininku pasiūlytas V. Karolis, pirmininko pavaduotoju – H. Galinauskas.

SVARSTYTA. Darbotvarkės tvirtinimas.

A. Vaitkus praneša, kad sudarytame mero potvarkiu darbotvarkės projekte yra 54 klausimai:

1. Dėl pritarimo teikiamai kandidatūrai į Klaipėdos miesto savivaldybės vicemero pareigas. Pranešėjas A. Vaitkus.

2. Dėl Klaipėdos miesto savivaldybės administracijos struktūros patvirtinimo ir didžiausio leistino valstybės tarnautojų ir darbuotojų, dirbančių pagal darbo sutartis, pareigybių skaičiaus Klaipėdos miesto savivaldybės administracijoje nustatymo. Pranešėja I. Gelžinytė-Litinskienė.

3. Dėl Klaipėdos miesto savivaldybės tarybos 2015 m. liepos 31 d. sprendimo Nr. T2-209 „Dėl Antikorupcijos komisijos sudarymo ir jos nuostatų patvirtinimo“ pakeitimo. Pranešėja A. Digrienė.

4. Dėl Klaipėdos miesto savivaldybės tarybos 2022 m. vasario 17 d. sprendimo Nr. T2-18 „Dėl Klaipėdos miesto savivaldybės tarybos Etikos komisijos veiklos nuostatų patvirtinimo“ pakeitimo. Pranešėja A. Digrienė.

5. Dėl pavedimo Savivaldybės merui. Pranešėja R. Gružienė.

6. Dėl Klaipėdos miesto savivaldybės tarybos 2003 m. liepos 24 d. sprendimo Nr. 1-243 „Dėl Klaipėdos miesto savivaldybės strateginio planavimo tvarkos patvirtinimo“ pakeitimo. Pranešėja I. Butenienė.

7. Dėl Klaipėdos miesto savivaldybės tarybos 2023 m. sausio 26 d. sprendimo Nr. T2-1 „Dėl Klaipėdos miesto savivaldybės 2023 metų biudžeto patvirtinimo“ pakeitimo. Pranešėja K. Petraitienė.

8. Dėl Klaipėdos miesto savivaldybės mero rezervo lėšų naudojimo taisyklių patvirtinimo. Pranešėja K. Petraitienė.

9. Dėl sutikimo steigti lošimų organizavimo vietą. Pranešėja R. Mačiulė.

10. Dėl Klaipėdos miesto savivaldybės tarybos 2022 m. rugsėjo 15 d. sprendimo Nr. T2-206 „Dėl Lošimų organizavimo vietos poveikio viešajai tvarkai, švietimui, kultūrai, visuomenės sveikatai, gyvenamajai aplinkai ir kriminogeninei situacijai konkrečių vertinimo kriterijų ir prašymų nagrinėjimo tvarkos aprašo patvirtinimo“ pakeitimo. Pranešėja R. Mačiulė.

11. Dėl Klaipėdos miesto savivaldybės tarybos 2011 m. spalio 27 d. sprendimo Nr. T2-331 „Dėl Prekybos ir paslaugų teikimo Klaipėdos miesto viešosiose vietose vietinės rinkliavos nuostatų ir Prekybos ir paslaugų teikimo Klaipėdos miesto viešosiose vietose tvarkos aprašo patvirtinimo“ pakeitimo. Pranešėja R. Mačiulė.

12. Dėl Klaipėdos miesto savivaldybės tarybos 2015 m. balandžio 14 d. sprendimo   
Nr. T2-59 „Dėl Piniginių premijų Klaipėdos universiteto studentams už miestui aktualius ir pritaikomuosius darbus skyrimo nuostatų patvirtinimo“ pripažinimo netekusiu galios. Pranešėja A.Valadkienė.

13. Dėl Klaipėdos miesto savivaldybės tarybos 2017 m. gruodžio 21 d. sprendimo   
Nr. T2-337 „Dėl Klaipėdos miesto savivaldybės premijų už miestui aktualius ir pritaikomuosius darbus Klaipėdos aukštųjų mokyklų absolventams skyrimo nuostatų patvirtinimo“ pakeitimo. Pranešėja A. Valadkienė.

14. Dėl Klaipėdos lopšelio-darželio „Linelis“ nuostatų patvirtinimo. Pranešėja L. Prižgintienė.

15. Dėl Klaipėdos lopšelio-darželio „Pakalnutė“ nuostatų patvirtinimo. Pranešėja L. Prižgintienė.

16. Dėl Klaipėdos lopšelio-darželio „Ąžuoliukas“ nuostatų patvirtinimo. Pranešėja L. Prižgintienė.

17. Dėl Klaipėdos lopšelio-darželio „Eglutė“ nuostatų patvirtinimo. Pranešėja L. Prižgintienė.

18. Dėl Klaipėdos lopšelio-darželio „Nykštukas“ nuostatų patvirtinimo. Pranešėja L. Prižgintienė.

19. Dėl Klaipėdos lopšelio-darželio „Žilvitis“ nuostatų patvirtinimo. Pranešėja L. Prižgintienė.

20. Dėl Klaipėdos lopšelio-darželio „Žuvėdra“ nuostatų patvirtinimo. Pranešėja L. Prižgintienė.

21. Dėl Klaipėdos lopšelio-darželio „Aitvarėlis“ nuostatų patvirtinimo. Pranešėja L. Prižgintienė.

22. Dėl Klaipėdos lopšelio-darželio „Liepaitė“ nuostatų patvirtinimo. Pranešėja L. Prižgintienė.

23. Dėl Klaipėdos „Gilijos“ pradinės mokyklos nuostatų patvirtinimo. Pranešėja L. Prižgintienė.

24. Dėl Klaipėdos miesto savivaldybės tarybos 2016 m. rugsėjo 22 d. sprendimo Nr. T2-247 „Dėl Klaipėdos miesto tautinių mažumų tarybos prie Klaipėdos miesto savivaldybės tarybos nuostatų patvirtinimo“ pakeitimo. Pranešėja E. Deltuvaitė.

25. Dėl atstovo delegavimo į Klaipėdos miesto savivaldybės koncertinės įstaigos Klaipėdos koncertų salės meno tarybą. Pranešėja E. Deltuvaitė.

26. Dėl Klaipėdos miesto tautinių mažumų tarybos prie Klaipėdos miesto savivaldybės tarybos sudėties patvirtinimo. Pranešėja E. Deltuvaitė.

27. Dėl Klaipėdos miesto savivaldybės biudžetinių kultūros įstaigų 2022 metų veiklos ataskaitų patvirtinimo. Pranešėja E. Deltuvaitė.

28. Dėl Klaipėdos miesto savivaldybės viešosios įstaigos „Klaipėdos šventės“ 2022 m. veiklos ataskaitos patvirtinimo. Pranešėja E. Deltuvaitė.

29. Dėl Klaipėdos miesto savivaldybės tarybos 2021 m. lapkričio 25 d. sprendimo   
Nr. T2-280 „Dėl Paskatos organizuoti konferencinio turizmo renginius Klaipėdos miesto savivaldybėje administravimo tvarkos aprašo patvirtinimo“ pakeitimo. Pranešėja J. Sokolova.

30. Dėl lankytinų vietų pavadinimų patvirtinimo. Pranešėja J. Sokolova.

31. Dėl pritarimo Klaipėdos miesto savivaldybės viešosios įstaigos „Klaipėda ID“ 2022 m. veiklos ataskaitai. Pranešėja J. Sokolova.

32. Dėl pritarimo Klaipėdos miesto savivaldybės viešosios įstaigos Klaipėdos turizmo informacijos centro 2022 m. veiklos ataskaitai. Pranešėja J. Sokolova.

33. Dėl pritarimo Klaipėdos miesto savivaldybės biudžetinių sporto įstaigų 2022 metų veiklos ataskaitoms. Pranešėja R. Rumšienė.

34. Dėl pritarimo Klaipėdos miesto savivaldybės sveikatos priežiūros įstaigų 2022 metų veiklos ataskaitoms. Pranešėja R. Perminienė.

35. Dėl pritarimo dalyvauti projekte „Paslaugų, skatinančių ir efektyviai palaikančių globą šeimos aplinkoje, vystymas“. Pranešėja A. Liesytė.

36. Dėl pritarimo Klaipėdos miesto savivaldybės biudžetinių socialinių paslaugų įstaigų 2022 metų veiklos ataskaitoms. Pranešėja A. Liesytė.

37. Dėl naudojimosi Klaipėdos miesto savivaldybei priklausančiomis elektromobilių įkrovimo stotelėmis paslaugos kainos. Pranešėjas R. Mockus.

38. Dėl pritarimo VšĮ „Klaipėdos keleivinis transportas“ 2022 metų veiklos ataskaitai. Pranešėjas R. Mockus.

39. Dėl atleidimo nuo socialinio būsto nuomos mokesčio mokėjimo. Pranešėja L. Murauskienė.

40. Dėl savivaldybės būsto nuomos sąlygų pakeitimo. Pranešėja L. Murauskienė.

41. Dėl pritarimo Viešosios įstaigos „Klaipėdos butai“ 2022 metų veiklos ataskaitai. Pranešėja L. Murauskienė.

42. Dėl turto perdavimo valdyti, naudoti ir disponuoti patikėjimo teise Klaipėdos miesto savivaldybės biudžetinėms įstaigoms. Pranešėjas E. Simokaitis.

43. Dėl Parduodamų savivaldybės būstų ir pagalbinio ūkio paskirties pastatų sąrašo patvirtinimo. Pranešėjas E. Simokaitis.

44. Dėl turto perėmimo Klaipėdos miesto savivaldybės nuosavybėn. Pranešėjas E. Simokaitis.

45. Dėl Klaipėdos miesto savivaldybės tarybos 2011 m. lapkričio 24 d. sprendimo   
Nr. T2-373 „Dėl savivaldybės įmonių, viešųjų įstaigų, akcinių ir uždarųjų akcinių bendrovių veiklos planų rengimo ir įgyvendinimo stebėsenos tvarkos“ pripažinimo netekusiu galios. Pranešėjas E. Simokaitis.

46. Dėl Klaipėdos miesto savivaldybės tarybos 2009 m. gegužės 29 d. sprendimo   
Nr. T2-236 „Dėl gyvenamosios patalpos Baltijos pr. 107-26, Klaipėdoje, perdavimo valdyti, naudoti ir disponuoti patikėjimo teise biudžetinei įstaigai Klaipėdos miesto savivaldybės koncertinei įstaigai Klaipėdos koncertų salei“ pakeitimo. Pranešėjas E. Simokaitis.

47. Dėl turto perdavimo valdyti, naudoti ir disponuoti patikėjimo teise biudžetinei įstaigai „Klaipėdos paplūdimiai“. Pranešėjas E. Simokaitis.

48. Dėl leidimo nuomotis transporto priemones. Pranešėjas E. Simokaitis.

49. Dėl Klaipėdos miesto savivaldybės tarybos 2012 m. sausio 27 d. sprendimo Nr. T2-30 „Dėl Klaipėdos miesto savivaldybės nuomojamo turto sąrašo patvirtinimo“ pakeitimo. Pranešėjas E. Simokaitis.

50. Dėl turto perdavimo patikėjimo teise. Pranešėjas E. Simokaitis.

51. Dėl turto perdavimo patikėjimo teise. Pranešėjas E. Simokaitis.

52. Dėl Klaipėdos miesto savivaldybės turto investavimo, didinant viešosios įstaigos Klaipėdos futbolo mokyklos dalininkų kapitalą. Pranešėjas E. Simokaitis.

53. Dėl asmenų delegavimo į Klaipėdos miesto savivaldybės valdomų įmonių kolegialių organų nepriklausomų narių atrankos komisiją. Pranešėja E. Simokaitis.

54. Dėl Klaipėdos miesto savivaldybės valdomų įmonių metinių finansinių ataskaitų rinkinių ir metinių pranešimų (veiklos ataskaitų) patvirtinimo. Pranešėjas E. Simokaitis.

A. Vaitkus informuoja, kad Tarybai apsispręsti dėl įtraukimo į posėdžio darbotvarkę yra teikiami aštuoni sprendimų projektai:

1. Dėl Klaipėdos miesto savivaldybės tarybos 2023 m. balandžio 20 d. sprendimo Nr. T2-73 „Dėl Klaipėdos miesto savivaldybės tarybos komitetų sudėčių patvirtinimo“ pakeitimo. Pranešėja A. Digrienė.

2. Dėl Klaipėdos miesto savivaldybės tarybos Kontrolės komiteto sudarymo. Pranešėja A. Digrienė.

3. Dėl Klaipėdos miesto savivaldybės peticijų komisijos sudarymo. Pranešėja A. Digrienė.

4. Dėl Klaipėdos miesto savivaldybės tarybos veiklos reglamento komisijos sudarymo. Pranešėja A. Digrienė.

5. Dėl atstovų į Lietuvos savivaldybių asociacijos suvažiavimą išrinkimo. Pranešėja A. Digrienė.

6 Dėl Klaipėdos miesto savivaldybės mero ir Klaipėdos miesto savivaldybės tarybos narių delegavimo į Klaipėdos regiono plėtros tarybos kolegiją ir dėl įgaliojimų atstovauti Klaipėdos regiono plėtros tarybos visuotiniuose dalyvių susirinkimuose suteikimo. Pranešėja A. Digrienė.

7. Dėl Klaipėdos miesto savivaldybės tarybos Etikos komisijos sudarymo. Pranešėja A.  Digrienė.

8. Dėl Klaipėdos miesto savivaldybės tarybos Antikorupcijos komisijos sudarymo. Pranešėja A. Digrienė.

A. Vaitkus informuoja, kad atsiima tobulinimui 30 klausimą „Dėl lankytinų vietų pavadinimų patvirtinimo“.

A. Vaitkaus siūlymu, bendru sutarimu, pritarta 8 papildomų klausimų įtraukimui į darbotvarkę.

A. Vaitkus siūlo apsispręsti dėl darbotvarkės patvirtinimo – pritarimo darbotvarkės projektui su pataisa. Balsavimu (už – 24, prieš – 0, susilaiko –1 ) patvirtinta darbotvarkė.

PATVIRTINTA DARBOTVARKĖ:

1. Dėl pritarimo teikiamai kandidatūrai į Klaipėdos miesto savivaldybės vicemero pareigas. Pranešėjas A. Vaitkus.

2. Dėl Klaipėdos miesto savivaldybės administracijos struktūros patvirtinimo ir didžiausio leistino valstybės tarnautojų ir darbuotojų, dirbančių pagal darbo sutartis, pareigybių skaičiaus Klaipėdos miesto savivaldybės administracijoje nustatymo. Pranešėja I. Gelžinytė-Litinskienė.

3. Dėl Klaipėdos miesto savivaldybės tarybos 2015 m. liepos 31 d. sprendimo Nr. T2-209 „Dėl Antikorupcijos komisijos sudarymo ir jos nuostatų patvirtinimo“ pakeitimo. Pranešėja A. Digrienė.

4. Dėl Klaipėdos miesto savivaldybės tarybos 2022 m. vasario 17 d. sprendimo Nr. T2-18 „Dėl Klaipėdos miesto savivaldybės tarybos Etikos komisijos veiklos nuostatų patvirtinimo“ pakeitimo. Pranešėja A. Digrienė.

5. Dėl pavedimo Savivaldybės merui. Pranešėja R. Gružienė.

6. Dėl Klaipėdos miesto savivaldybės tarybos 2003 m. liepos 24 d. sprendimo Nr. 1-243 „Dėl Klaipėdos miesto savivaldybės strateginio planavimo tvarkos patvirtinimo“ pakeitimo. Pranešėja I. Butenienė.

7. Dėl Klaipėdos miesto savivaldybės tarybos 2023 m. sausio 26 d. sprendimo Nr. T2-1 „Dėl Klaipėdos miesto savivaldybės 2023 metų biudžeto patvirtinimo“ pakeitimo. Pranešėja K. Petraitienė.

8. Dėl Klaipėdos miesto savivaldybės mero rezervo lėšų naudojimo taisyklių patvirtinimo. Pranešėja K. Petraitienė.

9. Dėl sutikimo steigti lošimų organizavimo vietą. Pranešėja R. Mačiulė.

10. Dėl Klaipėdos miesto savivaldybės tarybos 2022 m. rugsėjo 15 d. sprendimo Nr. T2-206 „Dėl Lošimų organizavimo vietos poveikio viešajai tvarkai, švietimui, kultūrai, visuomenės sveikatai, gyvenamajai aplinkai ir kriminogeninei situacijai konkrečių vertinimo kriterijų ir prašymų nagrinėjimo tvarkos aprašo patvirtinimo“ pakeitimo. Pranešėja R. Mačiulė.

11. Dėl Klaipėdos miesto savivaldybės tarybos 2011 m. spalio 27 d. sprendimo Nr. T2-331 „Dėl Prekybos ir paslaugų teikimo Klaipėdos miesto viešosiose vietose vietinės rinkliavos nuostatų ir Prekybos ir paslaugų teikimo Klaipėdos miesto viešosiose vietose tvarkos aprašo patvirtinimo“ pakeitimo. Pranešėja R. Mačiulė.

12. Dėl Klaipėdos miesto savivaldybės tarybos 2015 m. balandžio 14 d. sprendimo   
Nr. T2-59 „Dėl Piniginių premijų Klaipėdos universiteto studentams už miestui aktualius ir pritaikomuosius darbus skyrimo nuostatų patvirtinimo“ pripažinimo netekusiu galios. Pranešėja A. Valadkienė.

13. Dėl Klaipėdos miesto savivaldybės tarybos 2017 m. gruodžio 21 d. sprendimo   
Nr. T2-337 „Dėl Klaipėdos miesto savivaldybės premijų už miestui aktualius ir pritaikomuosius darbus Klaipėdos aukštųjų mokyklų absolventams skyrimo nuostatų patvirtinimo“ pakeitimo. Pranešėja A. Valadkienė.

14. Dėl Klaipėdos lopšelio-darželio „Linelis“ nuostatų patvirtinimo. Pranešėja L. Prižgintienė.

15. Dėl Klaipėdos lopšelio-darželio „Pakalnutė“ nuostatų patvirtinimo. Pranešėja L. Prižgintienė.

16. Dėl Klaipėdos lopšelio-darželio „Ąžuoliukas“ nuostatų patvirtinimo. Pranešėja L. Prižgintienė.

17. Dėl Klaipėdos lopšelio-darželio „Eglutė“ nuostatų patvirtinimo. Pranešėja L. Prižgintienė.

18. Dėl Klaipėdos lopšelio-darželio „Nykštukas“ nuostatų patvirtinimo. Pranešėja L. Prižgintienė.

19. Dėl Klaipėdos lopšelio-darželio „Žilvitis“ nuostatų patvirtinimo. Pranešėja L. Prižgintienė.

20. Dėl Klaipėdos lopšelio-darželio „Žuvėdra“ nuostatų patvirtinimo. Pranešėja L. Prižgintienė.

21. Dėl Klaipėdos lopšelio-darželio „Aitvarėlis“ nuostatų patvirtinimo. Pranešėja L. Prižgintienė.

22. Dėl Klaipėdos lopšelio-darželio „Liepaitė“ nuostatų patvirtinimo. Pranešėja L. Prižgintienė.

23. Dėl Klaipėdos „Gilijos“ pradinės mokyklos nuostatų patvirtinimo. Pranešėja L. Prižgintienė.

24. Dėl Klaipėdos miesto savivaldybės tarybos 2016 m. rugsėjo 22 d. sprendimo Nr. T2-247 „Dėl Klaipėdos miesto tautinių mažumų tarybos prie Klaipėdos miesto savivaldybės tarybos nuostatų patvirtinimo“ pakeitimo. Pranešėja E. Deltuvaitė.

25. Dėl atstovo delegavimo į Klaipėdos miesto savivaldybės koncertinės įstaigos Klaipėdos koncertų salės meno tarybą. Pranešėja E. Deltuvaitė.

26. Dėl Klaipėdos miesto tautinių mažumų tarybos prie Klaipėdos miesto savivaldybės tarybos sudėties patvirtinimo. Pranešėja E. Deltuvaitė.

27. Dėl Klaipėdos miesto savivaldybės biudžetinių kultūros įstaigų 2022 metų veiklos ataskaitų patvirtinimo. Pranešėja E. Deltuvaitė.

28. Dėl Klaipėdos miesto savivaldybės viešosios įstaigos „Klaipėdos šventės“ 2022 m. veiklos ataskaitos patvirtinimo. Pranešėja E. Deltuvaitė.

29. Dėl Klaipėdos miesto savivaldybės tarybos 2021 m. lapkričio 25 d. sprendimo   
Nr. T2-280 „Dėl Paskatos organizuoti konferencinio turizmo renginius Klaipėdos miesto savivaldybėje administravimo tvarkos aprašo patvirtinimo“ pakeitimo. Pranešėja J. Sokolova.

30. Dėl pritarimo Klaipėdos miesto savivaldybės viešosios įstaigos „Klaipėda ID“ 2022 m. veiklos ataskaitai. Pranešėja J. Sokolova.

31. Dėl pritarimo Klaipėdos miesto savivaldybės viešosios įstaigos Klaipėdos turizmo informacijos centro 2022 m. veiklos ataskaitai. Pranešėja J. Sokolova.

32. Dėl pritarimo Klaipėdos miesto savivaldybės biudžetinių sporto įstaigų 2022 metų veiklos ataskaitoms. Pranešėja R. Rumšienė.

33. Dėl pritarimo Klaipėdos miesto savivaldybės sveikatos priežiūros įstaigų 2022 metų veiklos ataskaitoms. Pranešėja R. Perminienė.

34. Dėl pritarimo dalyvauti projekte „Paslaugų, skatinančių ir efektyviai palaikančių globą šeimos aplinkoje, vystymas“. Pranešėja A. Liesytė.

35. Dėl pritarimo Klaipėdos miesto savivaldybės biudžetinių socialinių paslaugų įstaigų 2022 metų veiklos ataskaitoms. Pranešėja A. Liesytė.

36. Dėl naudojimosi Klaipėdos miesto savivaldybei priklausančiomis elektromobilių įkrovimo stotelėmis paslaugos kainos. Pranešėjas R. Mockus.

37. Dėl pritarimo VšĮ „Klaipėdos keleivinis transportas“ 2022 metų veiklos ataskaitai. Pranešėjas R. Mockus.

38. Dėl atleidimo nuo socialinio būsto nuomos mokesčio mokėjimo. Pranešėja L. Murauskienė.

39. Dėl savivaldybės būsto nuomos sąlygų pakeitimo. Pranešėja L. Murauskienė.

40. Dėl pritarimo Viešosios įstaigos „Klaipėdos butai“ 2022 metų veiklos ataskaitai. Pranešėja L. Murauskienė.

41. Dėl turto perdavimo valdyti, naudoti ir disponuoti patikėjimo teise Klaipėdos miesto savivaldybės biudžetinėms įstaigoms. Pranešėjas E. Simokaitis.

42. Dėl Parduodamų savivaldybės būstų ir pagalbinio ūkio paskirties pastatų sąrašo patvirtinimo. Pranešėjas E. Simokaitis.

43. Dėl turto perėmimo Klaipėdos miesto savivaldybės nuosavybėn. Pranešėjas E. Simokaitis.

44. Dėl Klaipėdos miesto savivaldybės tarybos 2011 m. lapkričio 24 d. sprendimo   
Nr. T2-373 „Dėl savivaldybės įmonių, viešųjų įstaigų, akcinių ir uždarųjų akcinių bendrovių veiklos planų rengimo ir įgyvendinimo stebėsenos tvarkos“ pripažinimo netekusiu galios. Pranešėjas E. Simokaitis.

45. Dėl Klaipėdos miesto savivaldybės tarybos 2009 m. gegužės 29 d. sprendimo   
Nr. T2-236 „Dėl gyvenamosios patalpos Baltijos pr. 107-26, Klaipėdoje, perdavimo valdyti, naudoti ir disponuoti patikėjimo teise biudžetinei įstaigai Klaipėdos miesto savivaldybės koncertinei įstaigai Klaipėdos koncertų salei“ pakeitimo. Pranešėjas E. Simokaitis.

46. Dėl turto perdavimo valdyti, naudoti ir disponuoti patikėjimo teise biudžetinei įstaigai „Klaipėdos paplūdimiai“. Pranešėjas E. Simokaitis.

47. Dėl leidimo nuomotis transporto priemones. Pranešėjas E. Simokaitis.

48. Dėl Klaipėdos miesto savivaldybės tarybos 2012 m. sausio 27 d. sprendimo Nr. T2-30 „Dėl Klaipėdos miesto savivaldybės nuomojamo turto sąrašo patvirtinimo“ pakeitimo. Pranešėjas E. Simokaitis.

49. Dėl turto perdavimo patikėjimo teise. Pranešėjas E. Simokaitis.

50. Dėl turto perdavimo patikėjimo teise. Pranešėjas E. Simokaitis.

51. Dėl Klaipėdos miesto savivaldybės turto investavimo, didinant viešosios įstaigos Klaipėdos futbolo mokyklos dalininkų kapitalą. Pranešėjas E. Simokaitis.

52. Dėl asmenų delegavimo į Klaipėdos miesto savivaldybės valdomų įmonių kolegialių organų nepriklausomų narių atrankos komisiją. Pranešėja E. Simokaitis.

53. Dėl Klaipėdos miesto savivaldybės valdomų įmonių metinių finansinių ataskaitų rinkinių ir metinių pranešimų (veiklos ataskaitų) patvirtinimo. Pranešėjas E. Simokaitis.

54. Dėl Klaipėdos miesto savivaldybės tarybos 2023 m. balandžio 20 d. sprendimo   
Nr. T2-73 „Dėl Klaipėdos miesto savivaldybės tarybos komitetų sudėčių patvirtinimo“ pakeitimo. Pranešėja A. Digrienė.

55. Dėl Klaipėdos miesto savivaldybės tarybos Kontrolės komiteto sudarymo. Pranešėja A. Digrienė.

56. Dėl Klaipėdos miesto savivaldybės peticijų komisijos sudarymo. Pranešėja A. Digrienė.

57. Dėl Klaipėdos miesto savivaldybės tarybos veiklos reglamento komisijos sudarymo. Pranešėja A. Digrienė.

58. Dėl atstovų į Lietuvos savivaldybių asociacijos suvažiavimą išrinkimo. Pranešėja A. Digrienė.

59. Dėl Klaipėdos miesto savivaldybės mero ir Klaipėdos miesto savivaldybės tarybos narių delegavimo į Klaipėdos regiono plėtros tarybos kolegiją ir dėl įgaliojimų atstovauti Klaipėdos regiono plėtros tarybos visuotiniuose dalyvių susirinkimuose suteikimo. Pranešėja A. Digrienė.

60. Dėl Klaipėdos miesto savivaldybės tarybos Etikos komisijos sudarymo. Pranešėja A.  Digrienė.

61. Dėl Klaipėdos miesto savivaldybės tarybos Antikorupcijos komisijos sudarymo. Pranešėja A. Digrienė.

1. SVARSTYTA. Pritarimas teikiamai kandidatūrai į Klaipėdos miesto savivaldybės vicemero pareigas.

Pranešėjas – A. Vaitkus, Savivaldybės meras, pristato A. Kamarauską, kandidatą į Klaipėdos miesto savivaldybės vicemerus.

A. Kamarauskas, kandidatas į vicemerus, prisistato.

A. Vaitkus siūlo balsavimu apsispręsti dėl pritarimo sprendimo projektui su papildymu.

NUSPRĘSTA. Pritarti sprendimo projektui su pataisa. Priimti sprendimą dėl pritarimo teikiamai kandidatūrai į Klaipėdos miesto savivaldybės vicemero pareigas:

„1. Pritarti Algirdo Kamarausko kandidatūrai į Klaipėdos miesto savivaldybės vicemero pareigas.

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 27, prieš – 0 , susilaiko – 0.

2. SVARSTYTA. Klaipėdos miesto savivaldybės administracijos struktūros patvirtinimas ir didžiausio leistino valstybės tarnautojų ir darbuotojų, dirbančių pagal darbo sutartis, pareigybių skaičiaus Klaipėdos miesto savivaldybės administracijoje nustatymas.

Pranešėja – I. Gelžinytė-Litinskienė, Personalo skyriaus vedėja, pristato sprendimo projektą.

A. Vaitkus informuoja, kad sprendimo projektą svarstė ir jam pritarė be pastabų Miesto plėtros ir strateginio planavimo, Miesto ūkio ir aplinkosaugos, Sveikatos ir socialinių reikalų, Finansų ir ekonomikos bei Kultūros, švietimo ir sporto komitetai.

S. Budinas sako, kad Savivaldybės administracijos darbuotojų atlyginimas, lyginant penkis didžiausius Lietuvos miestus, yra pats mažiausias, o darbuotojų skaičius tenkantis 10 000 gyventojų yra pats didžiausias. Mano, kad vidutinis Savivaldybės administracijos darbuotojų atlyginimas turėtų būti bent panašus į didžiųjų miestų darbuotojų atlyginimus. Pažymi, kad šiandien projektu siūloma didinti etatų skaičių, nors yra apie 20 neužimtų pareigybių. Teigia, kad stiprinti padalinius reikėtų iš esamų resursų, todėl sprendimo projektui nepritars.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės administracijos struktūros patvirtinimo ir didžiausio leistino valstybės tarnautojų ir darbuotojų, dirbančių pagal darbo sutartis, pareigybių skaičiaus Klaipėdos miesto savivaldybės administracijoje nustatymo:

„1. Patvirtinti Klaipėdos miesto savivaldybės administracijos struktūrą.

2. Nustatyti didžiausią leistiną valstybės tarnautojų ir darbuotojų, dirbančių pagal darbo sutartis ir gaunančių darbo užmokestį iš savivaldybės biudžeto, pareigybių skaičių Klaipėdos miesto savivaldybės administracijoje – 466,5.

3. Pripažinti netekusiu galios Klaipėdos miesto savivaldybės tarybos 2023 m. kovo 23 d. sprendimą Nr. T2-17 „Dėl Klaipėdos miesto savivaldybės administracijos struktūros patvirtinimo ir didžiausio leistino valstybės tarnautojų ir darbuotojų, dirbančių pagal darbo sutartis, pareigybių skaičiaus Klaipėdos miesto savivaldybės administracijoje nustatymo“.

4. Nustatyti, kad šis sprendimas įsigalioja 2023 m. birželio 1 d.“

BALSUOTA: už – 24, prieš – 0, susilaiko – 3.

3. SVARSTYTA. Klaipėdos miesto savivaldybės tarybos 2015 m. liepos 31 d. sprendimo Nr. T2-209 „Dėl Antikorupcijos komisijos sudarymo ir jos nuostatų patvirtinimo“ pakeitimas.

Pranešėja – A. Digrienė, L. e. Tarybos sekretoriato skyriaus vedėjo pareigas. Aiškina, kad sprendimo projektu siekiama pakeisti Klaipėdos miesto savivaldybės tarybos Antikorupcijos komisijos veiklos nuostatuose numatytą šios komisijos sudėties formavimą, numatant, kad Antikorupcijos komisija sudaroma Tarybos sprendimu iš 8 narių: 6 Tarybos narių bei 2 seniūnaičių arba seniūnaičio ir visuomenės atstovo. Tokiu būdu siekiama užtikrinti Lietuvos Respublikos vietos savivaldos įstatymo nuostatų, numatančių, kad Antikorupcijos komisija sudaroma laikantis proporcinio savivaldybės tarybos daugumos ir mažumos atstovavimo principo, įgyvendinimą, taip pat siekti seniūnaičių ir visuomenės atstovų įtraukties į šios komisijos darbą. Siekiant operatyvaus ir sklandaus komisijos darbo, siūloma jos sudėtį formuoti iš mažesnio nei iki šiol narių skaičiaus.

A. Vaitkus informuoja, kad sprendimo projektui be pastabų pritarė Finansų ir ekonomikos komitetas. Dėl sprendimo projekto yra gautas S. Budino siūlymas.

S. Budinas siūlo pakeisti Antikorupcijos komisijos nuostatų 11 punktą ir jame nustatyti, kad komisija sudaroma ne iš 8, o 11 narių: 6 Tarybos narių ir 5 seniūnaičių arba seniūnaičio ir visuomenės atstovo. Sako, kad logiška būtų, jog bendruomenės narių skaičius komisijoje nebūtų mažinamas ir paliktas bent toks koks buvo anksčiau.

U. Radvila siūlo pritarti S. Budino siūlymui. Sako, kad sprendimo projektu siūloma mažinti komisijos narių skaičių, nors yra žinoma, kad bet kokios komisijos narių skaičiaus mažinimas niekada efektyvumo ir kokybės neduoda. Teigia, kad S. Budino siūlymas atlieptų tiek bendruomenės, tiek opozicijos interesus.

E. Kvederis sako, kad sprendimo projektu siūlomas bendruomenės atstovų skaičiaus mažinimas yra nelogiškas ir turės įtakos komisijos sprendimų priėmimui, nes sprendimai faktiškai bus priimami pozicijos balsais. Teigia, kad 11 narių išsaugotų didesnį bendruomenės narių įsitraukimą, o mažesnio komisijos narių lankomumo metu išspręstų, kad sprendimai būtų priimami didesnio žmonių skaičiaus.

R. Taraškevičius siūlo arba pritarti pateiktam sprendimo projektui arba klausimo svarstymą atidėti.

A. Petraitis sako, kad pagal pateiktą svartyti sprendimo projektą komisijoje iš 8 narių bus  
4 daugumos.

A. Vaitkus siūlo apsispręsti dėl S. Budino siūlomo pakeitimo. Balsavimu (už – 7, prieš – 14, susilaiko – 5) nepritarta siūlymui.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2015 m. liepos 31 d. sprendimo Nr. T2-209 „Dėl Antikorupcijos komisijos sudarymo ir jos nuostatų patvirtinimo“ pakeitimo:

„1. Pakeisti Antikorupcijos komisijos nuostatus, patvirtintus Klaipėdos miesto savivaldybės tarybos 2015 m. liepos 31 d. sprendimu Nr. T2-209 „Dėl Antikorupcijos komisijos sudarymo ir jos nuostatų patvirtinimo“, ir 11 punkto pirmąją pastraipą išdėstyti taip:

„11. Komisija sudaroma Tarybos sprendimu iš 8 narių: 6 Tarybos narių ir 2 seniūnaičių arba seniūnaičio ir visuomenės atstovo. Seniūnaičių kandidatūras teikia seniūnaičių sueiga. Visuomenės atstovų (Lietuvos Respublikoje įregistruotų viešųjų juridinių asmenų, išskyrus valstybės ar savivaldybės institucijas ar įstaigas, įgalioti atstovai) kandidatūrų sąrašą, sudaromą atsižvelgiant į dokumentų pateikimo laiką, teikia savivaldybės meras. Jeigu pateikti ne visi, nevisiškai, neteisingai užpildyti dokumentai arba jie neatitinka dokumentams keliamų reikalavimų, arba pateikti neteisingi duomenys, dokumentų pateikimo laikas skaičiuojamas nuo visų arba papildytų (patikslintų) dokumentų gavimo dienos.“

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 17, prieš – 6, susilaiko – 2.

4. SVARSTYTA. Klaipėdos miesto savivaldybės tarybos 2022 m. vasario 17 d. sprendimo Nr. T2-18 „Dėl Klaipėdos miesto savivaldybės tarybos Etikos komisijos veiklos nuostatų patvirtinimo“ pakeitimas.

Pranešėja – A. Digrienė, L. e. Tarybos sekretoriato skyriaus vedėjo pareigas. Aiškina, kad sprendimo projektu siekiama pakeisti Klaipėdos miesto savivaldybės tarybos Etikos komisijos veiklos nuostatuose numatytą šios komisijos sudėties formavimą, numatant, kad Etikos komisija sudaroma Tarybos sprendimu iš 8 narių: 6 Tarybos narių, laikantis proporcinio Tarybos daugumos ir mažumos atstovavimo principo, bei 2 seniūnaičių arba seniūnaičio ir visuomenės atstovo. Tokiu būdu siekiama užtikrinti VSĮ nuostatų, numatančių, kad Etikos komisija sudaroma laikantis proporcinio savivaldybės tarybos daugumos ir mažumos atstovavimo principo, įgyvendinimą, taip pat siekti seniūnaičių ir visuomenės atstovų įtraukties į šios komisijos darbą. Siekiant operatyvaus ir sklandaus komisijos darbo, siūloma jos sudėtį formuoti iš mažesnio nei iki šiol narių skaičiaus.

Sprendimo projektu taip pat keičiama tvarka dėl posėdžių įrašų, t. y. numatoma, kad Etikos komisijos posėdžių metu garso ir vaizdo įrašas negali būti daromas. Tokiu būdu bus įgyvendinta nauja VSĮ nuostata, numatanti Etikos komisijos posėdžius kaip išimtį dėl komisijų posėdžių metu daromų garso ir vaizdo įrašų.

A. Vaitkus informuoja, kad sprendimo projektui be pastabų pritarė Finansų ir ekonomikos komitetas. Dėl sprendimo projekto yra gautas S. Budino siūlymas.

S. Budinas siūlo pakeisti Etikos komisijos veiklos nuostatų 8 punktą ir jame nustatyti, kad komisija sudaroma iš 11 narių: 6 Tarybos narių, laikantis proporcinio Tarybos daugumos ir mažumos atstovavimo principo, bei 5 seniūnaičių arba seniūnaičio ir visuomenės atstovo. Sako, kad nori didesnės bendruomenės įtraukties ir geresnio komisijos darbo.

R. Taraškevičius informuoja, kad sprendimo projektą svarstė ir jam pritarė Finansų ir ekonomikos komitetas. Siūlo pritarti pateiktam sprendimo projektui.

E. Kvederis sako, kad pritarus sprendimo projekte numatytam 8 komisijos narių skaičiui, 4 pozicijos nariai, gavę skundą, turėtų galimybę niekada nepradėti tyrimo. Teigia, jog dėl tokios proporcijos šališkumo nebus įmanoma išvengti.

A. Petraitis sako, kad į komisijos sudėtį yra numatoma deleguoti ir L. Petraitienę, kuri rinkimuose kandidatavo kartu su Socialdemokratų partijos sąrašu, todėl galima sakyti, kad yra tam tikras jos ryšis su dauguma. Tuomet komisijoje kaip ir būtų 5 nariai iš daugumos.

A. Vaitkus siūlo apsispręsti dėl S. Budino siūlomo pakeitimo. Balsavimu (už – 8, prieš – 14, susilaiko – 5) nepritarta siūlymui.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2022 m. vasario 17 d. sprendimo Nr. T2-18 „Dėl Klaipėdos miesto savivaldybės tarybos Etikos komisijos veiklos nuostatų patvirtinimo“ pakeitimo:

„1. Pakeisti Klaipėdos miesto savivaldybės tarybos Etikos komisijos veiklos nuostatus, patvirtintus Klaipėdos miesto savivaldybės tarybos 2022 m. vasario 17 d. sprendimu Nr. T2-18 „Dėl Klaipėdos miesto savivaldybės tarybos Etikos komisijos veiklos nuostatų patvirtinimo“:

1.1. pakeisti 8 punktą ir jį išdėstyti taip:

„8. Komisija sudaroma Tarybos sprendimu iš 8 narių: 6 Tarybos narių, laikantis proporcinio Tarybos daugumos ir mažumos atstovavimo principo, bei 2 seniūnaičių arba seniūnaičio ir visuomenės atstovo.“;

1.2. pakeisti 30 punktą ir jį išdėstyti taip:

„30. Komisijos posėdžių metu garso ir vaizdo įrašas negali būti daromas.“

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 19, prieš – 7, susilaiko – 1.

5. SVARSTYTA. Pavedimas Savivaldybės merui.

Pranešėja – R. Gružienė, Žemėtvarkos skyriaus vedėja. Aiškina, kad šio sprendimo tikslas – užtikrinti sklandų ir nepertraukiamą administracinių sprendimų dėl pagrindinės žemės naudojimo paskirties ir /ar būdo keitimo priėmimą. Pavedus merui priimti sprendimus dėl pagrindinės žemės naudojimo paskirties ir /ar būdo keitimo bus sudarytos sąlygos ir užtikrintas savalaikis sprendimų priėmimas. Pagal aprašo 12 punktą sprendimas pakeisti pagrindinę žemės naudojimo paskirtį ir (ar) būdą ar nustatyti, jeigu jis nenustatytas, žemės sklypo naudojimo būdą turi būti priimamas per 20 darbo dienų nuo aprašo 11 punkte nurodytų ir šio punkto reikalavimus atitinkančių privalomų dokumentų pateikimo savivaldybės administracijos direktoriui dienos.

NUSPRĘSTA. Pritarti sprendimo projektui. Priimti sprendimą dėl pavedimo Savivaldybės merui:

„1. Pavesti Klaipėdos miesto savivaldybės merui priimti sprendimus dėl pagrindinės žemės naudojimo paskirties ir (ar) būdo keitimo.

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 25, prieš – 0, susilaiko – 1.

6. SVARSTYTA. Klaipėdos miesto savivaldybės tarybos 2003 m. liepos 24 d. sprendimo Nr. 1-243 „Dėl Klaipėdos miesto savivaldybės strateginio planavimo tvarkos patvirtinimo“ pakeitimas.

Pranešėja – I. Butenienė, Strateginio planavimo skyriaus vedėja.

A. Vaitkus informuoja, kad sprendimo projektą svarstė ir jam pritarė be pastabų Miesto plėtros ir strateginio planavimo, Miesto ūkio ir aplinkosaugos, Sveikatos ir socialinių reikalų, Finansų ir ekonomikos bei Kultūros, švietimo ir sporto komitetai.

I. Butenienė praneša, kad yra gauta žodinė pastaba iš Vyriausybės atstovo Klaipėdos ir Tauragės apskrityse dėl aprašo 7 punkto. Atsižvelgiant į šią pastabą, prašo leisti pakoreguoti šį punktą ir vietoje „7. KSP yra miesto bendruomenės, socialinių partnerių ir politinių jėgų susitarimas dėl miesto ilgalaikės vizijos, ilgalaikių prioritetų, jų įgyvendinimo krypčių ir siekiamos pažangos rodiklių. Kiti Savivaldybėje rengiami planavimo dokumentai turi būti suderinti su KSP nuostatomis. KSP rengimą, viešą svarstymą, įgyvendinimo stebėseną, vertinimą ir ataskaitų rengimą organizuoja KMSA.“ įrašyti „7. KSP yra miesto bendruomenės, socialinių partnerių ir politinių jėgų susitarimas dėl miesto ilgalaikės vizijos, ilgalaikių prioritetų, jų įgyvendinimo krypčių ir siekiamos pažangos rodiklių. Kiti Savivaldybėje rengiami planavimo dokumentai turi būti suderinti su KSP nuostatomis. KSP rengimą, viešą svarstymą, įgyvendinimo stebėseną, vertinimą ir ataskaitų rengimą organizuoja KMS meras.“

A. Vaitkus siūlo balsavimu apsispręsti dėl pritarimo sprendimo projektui su pataisa.

NUSPRĘSTA. Pritarti sprendimo projektui su pataisa. Priimti sprendimą dėl Klaipėdos miesto savivaldybės tarybos 2003 m. liepos 24 d. sprendimo Nr. 1-243 „Dėl Klaipėdos miesto savivaldybės strateginio planavimo tvarkos patvirtinimo“ pakeitimo:

„1. Pakeisti Klaipėdos miesto savivaldybės strateginio planavimo tvarkos aprašą, patvirtintą Klaipėdos miesto savivaldybės tarybos 2003 m. liepos 24 d. sprendimu Nr. 1-243 „Dėl Klaipėdos miesto savivaldybės strateginio planavimo tvarkos patvirtinimo“, ir jį išdėstyti nauja redakcija.

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 25, prieš – 0, susilaiko – 0.

7. SVARSTYTA. Klaipėdos miesto savivaldybės tarybos 2023 m. sausio 26 d. sprendimo Nr. T2-1 „Dėl Klaipėdos miesto savivaldybės 2023 metų biudžeto patvirtinimo“ pakeitimas.

Pranešėja – K. Petraitienė, Finansų skyriaus vedėja.

A. Vaitkus informuoja, kad sprendimo projektą svarstė visi komitetai (išskyrus Kontrolės) ir jam pritarė be pastabų.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2023 m. sausio 26 d. sprendimo Nr. T2-1 „Dėl Klaipėdos miesto savivaldybės 2023 metų biudžeto patvirtinimo“ pakeitimo:

„1. Pakeisti Klaipėdos miesto savivaldybės tarybos 2023 m. sausio 26 d. sprendimą Nr. T2 1 „Dėl Klaipėdos miesto savivaldybės 2023 metų biudžeto patvirtinimo“:

1.1. pakeisti 1 punktą ir jį išdėstyti taip:

„1. Patvirtinti Klaipėdos miesto savivaldybės 2023 metų biudžetą – 303 221,3 tūkst. eurų prognozuojamų pajamų, 303 221,3 tūkst. eurų asignavimų, iš jų – 118 090,4 tūkst. eurų asignavimų iš valstybės biudžeto dotacijų ir Europos Sąjungos finansinės paramos ir bendrojo finansavimo lėšų, 3 719,5 tūkst. eurų biudžeto išlaidų paskoloms grąžinti (1 priedas).“;

1.2. pakeisti 2 punktą ir jį išdėstyti taip:

„2. Patvirtinti Klaipėdos miesto savivaldybės biudžeto asignavimus darbo užmokesčiui – 167 017,9 tūkst. eurų.“;

1.3. pakeisti 1 priedą ir jį išdėstyti nauja redakcija (pridedama).

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 26, prieš – 0, susilaiko – 0.

8. SVARSTYTA. Klaipėdos miesto savivaldybės mero rezervo lėšų naudojimo taisyklių patvirtinimas.

Pranešėja – K. Petraitienė, Finansų skyriaus vedėja. Informuoja, kad Finansų ir ekonomikos sprendimo projektui pritarė su siūlymu – pakoreguoti Taisyklių 12 punktą ir jį išdėstyti taip: „12. Komisija išnagrinėja prašymus ir ne vėliau kaip per 7 darbo dienas nuo jų gavimo teikia Merui išvadas“.

A. Vaitkus siūlo balsavimu apsispręsti dėl pritarimo sprendimo projektui su pakeitimu.

NUSPRĘSTA. Pritarti sprendimo projektui su pataisa. Priimti sprendimą dėl Klaipėdos miesto savivaldybės mero rezervo lėšų naudojimo taisyklių patvirtinimo:

„1. Patvirtinti Klaipėdos miesto savivaldybės mero rezervo lėšų naudojimo taisykles.

2. Pripažinti netekusiu galios Klaipėdos miesto savivaldybės tarybos 2013 m. vasario 28 d. sprendimą Nr. T2-36 „Dėl Klaipėdos miesto savivaldybės administracijos direktoriaus rezervo naudojimo taisyklių patvirtinimo“ su visais pakeitimais ir papildymais.

3. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 26, prieš – 0, susilaiko – 0.

Pertrauka.

9. SVARSTYTA. Sutikimas steigti lošimų organizavimo vietą.

Pranešėja – R. Mačiulė, Licencijų ir leidimų skyriaus vyriausioji specialistė. Aiškina, kad Savivaldybės administracija gavo UAB „Tete-a-tete“ kazino (toliau – Bendrovė) prašymą išduoti Savivaldybės tarybos sutikimą atidaryti ar steigti lošimų organizavimo vietą adresu Taikos pr. 101A, Klaipėdoje. Išnagrinėjus UAB „Tete-a-tete“ kazino pateiktą prašymą, nustatyta, kad steigti lošimų organizavimo vieta numatoma ne gyvenamojo pastato patalpose, atstumas iki artimiausių švietimo, kultūros ir sveikatos įstaigų bei bažnyčių ir religinių organizacijų yra didesni nei 100 m ir atitinka kriterijus, nustatytus Lošimų organizavimo vietos poveikio viešajai tvarkai, švietimui, kultūrai, visuomenės sveikatai, gyvenamajai aplinkai ir kriminogeninei situacijai konkrečių vertinimo kriterijų ir prašymų nagrinėjimo tvarkos apraše.

Bendrovė 2023 m. gegužės 8 d. pateikė prašymą nustatyti tarybos sprendimo įsigaliojimo datą, jei sprendimo projektui bus pritarta, atidedant tarybos sprendimo įsigaliojimą 2 mėnesiams. Prašyme nurodo, kad Klaipėdos miesto savivaldybės tarybai pritarus sprendimo projektui, sprendimo įsigaliojimo atidėjimas būtinas, nes Bendrovė prieš teikdama prašymą Priežiūros tarnybai turi pakeisti patalpų paskirtį ir jas įrengti.

R. Mačiulė, atsižvelgiant į Bendrovės prašymą siūlo sprendimo projektą papildyti 2 punktu, kuriame būtų nustatyta, kad Tarybos sprendimas įsigalioja 2023 m. liepos 25 d.

A. Vaitkus siūlo balsavimu apsispręsti dėl pritarimo sprendimo projektui su papildymu.

NUSPRĘSTA. Pritarti sprendimo projektui su pataisa. Priimti sprendimą dėl sutikimo steigti lošimų organizavimo vietą:

„1. Sutikti, kad UAB „Tete-a-tete“ kazino (kodas 135961312, registruota adresu: Gedimino g. 26B, Kaune) steigtų lošimų organizavimo vietą (automatų salonas) adresu: Taikos pr. 101A, Klaipėda.

2. Nustatyti, kad šis sprendimas įsigalioja 2023 m. liepos 25 d.

Šis sprendimas gali būti skundžiamas Lietuvos administracinių ginčų komisijos Klaipėdos apygardos skyriui (H. Manto g. 37, LT-92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, LT-91230 Klaipėda) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo įteikimo ar pranešimo suinteresuotai šaliai dienos.“

BALSUOTA: už – 15, prieš – 4, susilaiko – 5.

10. SVARSTYTA. Klaipėdos miesto savivaldybės tarybos 2022 m. rugsėjo 15 d. sprendimo Nr. T2-206 „Dėl Lošimų organizavimo vietos poveikio viešajai tvarkai, švietimui, kultūrai, visuomenės sveikatai, gyvenamajai aplinkai ir kriminogeninei situacijai konkrečių vertinimo kriterijų ir prašymų nagrinėjimo tvarkos aprašo patvirtinimo“ pakeitimas.

Pranešėja – R. Mačiulė, Licencijų ir leidimų skyriaus vyriausioji specialistė.

A. Vaitkus informuoja, kad sprendimo projektą svarstė ir jam pritarė be pastabų Finansų ir ekonomikos, Sveikatos ir socialinių reikalų bei Kultūros, švietimo ir sporto komitetai. R. Tamošauskas dėl sprendimo projekto teikė siūlymą, tačiau jį atsiėmė.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2022 m. rugsėjo 15 d. sprendimo Nr. T2-206 „Dėl Lošimų organizavimo vietos poveikio viešajai tvarkai, švietimui, kultūrai, visuomenės sveikatai, gyvenamajai aplinkai ir kriminogeninei situacijai konkrečių vertinimo kriterijų ir prašymų nagrinėjimo tvarkos aprašo patvirtinimo“ pakeitimo:

„1. Pakeisti Lošimų organizavimo vietos poveikio viešajai tvarkai, švietimui, kultūrai, visuomenės sveikatai, gyvenamajai aplinkai ir kriminogeninei situacijai konkrečių vertinimo kriterijų ir prašymų nagrinėjimo tvarkos aprašą, patvirtintą Klaipėdos miesto savivaldybės tarybos 2022 m. rugsėjo 15 d. sprendimu Nr. T2-206 „Dėl Lošimų organizavimo vietos poveikio viešajai tvarkai, švietimui, kultūrai, visuomenės sveikatai, gyvenamajai aplinkai ir kriminogeninei situacijai konkrečių vertinimo kriterijų ir prašymų nagrinėjimo tvarkos aprašo patvirtinimo“:

1.1. pakeisti 12.2 papunktį ir jį išdėstyti taip:

„12.2. Atstumas iki švietimo įstaigos. Atstumas nuo lošimų organizavimo vietos iki švietimo įstaigos turi būti ne mažesnis nei 100 m. Atstumas matuojamas nuo išorinės pastato, kuriame yra švietimo įstaiga, sienos (matuojant nuo artimiausio pastato kampo) iki išorinės pastato, kuriame ketinama naujai atidaryti ar steigti lošimų organizavimo veiklą, sienos (matuojant tiesia trajektorija iki artimiausio pastato kampo). Atstumas matuojamas pasitelkiant www.regia.lt .“;

1.2. pakeisti 12.3 papunktį ir jį išdėstyti taip:

„12.3. Atstumas iki kultūros ir sveikatos įstaigų. Atstumas nuo lošimų organizavimo vietos iki kultūros ir sveikatos įstaigų turi būti ne mažesnis nei 100 m. Atstumas matuojamas nuo išorinės pastato, kuriame yra kultūros ir sveikatos įstaiga, sienos (matuojant nuo artimiausio pastato kampo) iki išorinės pastato, kuriame ketinama naujai atidaryti ar steigti lošimų organizavimo veiklą, sienos (matuojant tiesia trajektorija iki artimiausio pastato kampo). Atstumas matuojamas pasitelkiant www.regia.lt .“;

1.3. pakeisti 12.4 papunktį ir jį išdėstyti taip:

„12.4. Atstumas iki bažnyčių ir religinių organizacijų. Atstumas nuo lošimų organizavimo vietos iki pastato, kuriame yra įsikūrusi bažnyčia ar religinė organizacija, turi būti ne mažesnis nei 100 m. Atstumas matuojamas nuo išorinės pastato, kuriame yra įsikūrusi bažnyčia ar religinė organizacija, sienos (matuojant nuo artimiausio pastato kampo) iki išorinės pastato, kuriame ketinama naujai atidaryti ar steigti lošimų organizavimo veiklą, sienos (matuojant tiesia trajektorija iki artimiausio pastato kampo). Atstumas matuojamas pasitelkiant www.regia.lt .“

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 24, prieš – 0, susilaiko – 1.

11. SVARSTYTA. Klaipėdos miesto savivaldybės tarybos 2011 m. spalio 27 d. sprendimo Nr. T2-331 „Dėl Prekybos ir paslaugų teikimo Klaipėdos miesto viešosiose vietose vietinės rinkliavos nuostatų ir Prekybos ir paslaugų teikimo Klaipėdos miesto viešosiose vietose tvarkos aprašo patvirtinimo“ pakeitimas.

Pranešėja – R. Mačiulė, Licencijų ir leidimų skyriaus vyriausioji specialistė.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2011 m. spalio 27 d. sprendimo Nr. T2-331 „Dėl Prekybos ir paslaugų teikimo Klaipėdos miesto viešosiose vietose vietinės rinkliavos nuostatų ir Prekybos ir paslaugų teikimo Klaipėdos miesto viešosiose vietose tvarkos aprašo patvirtinimo“ pakeitimo:

„1. Pakeisti Prekybos ir paslaugų teikimo Klaipėdos miesto viešosiose vietose vietinės rinkliavos nuostatus, patvirtintus Klaipėdos miesto savivaldybės tarybos 2011 m. spalio 27 d. sprendimu Nr. T2 331 „Dėl Prekybos ir paslaugų teikimo Klaipėdos miesto viešosiose vietose vietinės rinkliavos nuostatų ir Prekybos ir paslaugų teikimo Klaipėdos miesto viešosiose vietose tvarkos aprašo patvirtinimo“, ir 4 punktą išdėstyti taip:

„4. Rinkliavos dydžiai visų Jūros šventės ir miesto jubiliejinių bei istorinių sukakčių paminėjimo švenčių metu renginių teritorijoje:

4.1. už 1,00 m2 prekybos ploto mažmeninei prekybai mugėje:

4.1.1. mažiausio paklausumo zonoje – 33 Eur;

4.1.2. vidutinio paklausumo zonoje – 41 Eur;

4.1.3. didžiausio paklausumo zonoje – 50 Eur;

4.2. už 1,00 m2 prekybos ploto nestacionariosioms lauko kavinėms visose paklausumo zonose bei mažmeninei prekybai ne prekybinės mugės teritorijoje – 33 Eur;

4.3. už 1,00 m2 paslaugų teikimo ploto visose paklausumo zonose:

4.3.1. iki 50,00 m2 – 13 Eur;

4.3.2. 51,00–100,00 m2 – 10 Eur;

4.3.3. 101,00–200,00 m2 – 7 Eur;

4.3.4. 201,00–400,00 m2 – 4,5 Eur;

4.3.5. 401,00–1000,00 m2 – 3,5 Eur;

4.3.6. daugiau kaip 1000,00 m2 – 3 Eur.“

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 23, prieš – 0, susilaiko – 1.

12. SVARSTYTA. Klaipėdos miesto savivaldybės tarybos 2015 m. balandžio 14 d. sprendimo Nr. T2-59 „Dėl Piniginių premijų Klaipėdos universiteto studentams už miestui aktualius ir pritaikomuosius darbus skyrimo nuostatų patvirtinimo“ pripažinimas netekusiu galios.

Pranešėja – A. Valadkienė, Jaunimo reikalų koordinavimo grupės vadovė.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2015 m. balandžio 14 d. sprendimo Nr. T2-59 „Dėl Piniginių premijų Klaipėdos universiteto studentams už miestui aktualius ir pritaikomuosius darbus skyrimo nuostatų patvirtinimo“ pripažinimo netekusiu galios:

„1. Pripažinti netekusiu galios Klaipėdos miesto savivaldybės tarybos 2015 m. balandžio   
14 d. sprendimą Nr. T2-59 „Dėl Piniginių premijų Klaipėdos universiteto studentams už miestui aktualius ir pritaikomuosius darbus skyrimo nuostatų patvirtinimo“.

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 24, prieš – 0, susilaiko – 0.

13. SVARSTYTA. Klaipėdos miesto savivaldybės tarybos 2017 m. gruodžio 21 d. sprendimo Nr. T2-337 „Dėl Klaipėdos miesto savivaldybės premijų už miestui aktualius ir pritaikomuosius darbus Klaipėdos aukštųjų mokyklų absolventams skyrimo nuostatų patvirtinimo“ pakeitimas.

Pranešėja – A. Valadkienė, Jaunimo reikalų koordinavimo grupės vadovė.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2017 m. gruodžio 21 d. sprendimo Nr. T2-337 „Dėl Klaipėdos miesto savivaldybės premijų už miestui aktualius ir pritaikomuosius darbus Klaipėdos aukštųjų mokyklų absolventams skyrimo nuostatų patvirtinimo“ pakeitimo:

„1. Pakeisti Klaipėdos miesto savivaldybės premijų už miestui aktualius ir pritaikomuosius darbus Klaipėdos aukštųjų mokyklų absolventams skyrimo nuostatus, patvirtintus Klaipėdos miesto savivaldybės tarybos 2017 m. gruodžio 21 d. sprendimu Nr. T2-337 „Dėl Klaipėdos miesto savivaldybės premijų už miestui aktualius ir pritaikomuosius darbus Klaipėdos aukštųjų mokyklų absolventams skyrimo nuostatų patvirtinimo“, ir juos išdėstyti nauja redakcija (pridedama).

2. Nustatyti, kad Klaipėdos miesto savivaldybės premijų už miestui aktualius ir pritaikomuosius darbus Klaipėdos aukštųjų mokyklų absolventams skyrimo nuostatų 6 punktas pradedamas taikyti nuo 2024 m. sausio 1 d.

3. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 26, prieš – 0, susilaiko – 0.

14. SVARSTYTA. Klaipėdos lopšelio-darželio „Linelis“ nuostatų patvirtinimas.

Pranešėja – L. Prižgintienė, Švietimo skyriaus vedėja.

NUSPRĘSTA. Pritarti sprendimo projektui. Priimti sprendimą dėl Klaipėdos lopšelio-darželio „Linelis“ nuostatų patvirtinimo.:

„1. Patvirtinti Klaipėdos lopšelio-darželio „Linelis“ nuostatus.

2. Įgalioti Loretą Vitkauskienę, Klaipėdos lopšelio-darželio „Linelis“ direktoriaus pavaduotoją ugdymui, l. e. direktoriaus pareigas, pasirašyti nuostatus ir įregistruoti juos Juridinių asmenų registre.

3. Pripažinti netekusiu galios Klaipėdos miesto savivaldybės tarybos 2014 m. balandžio  
30 d. sprendimą Nr. T2-98 „Dėl Klaipėdos lopšelio-darželio „Linelis“ nuostatų patvirtinimo“.

4. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 25, prieš – 0, susilaiko – 0.

15. SVARSTYTA. Klaipėdos lopšelio-darželio „Pakalnutė“ nuostatų patvirtinimas.

Pranešėja – L. Prižgintienė, Švietimo skyriaus vedėja.

NUSPRĘSTA. Pritarti sprendimo projektui. Priimti sprendimą dėl Klaipėdos lopšelio-darželio „Pakalnutė“ nuostatų patvirtinimo:

„1. Patvirtinti Klaipėdos lopšelio-darželio „Pakalnutė“ nuostatus.

2. Įgalioti Jeleną Čiupalovą, Klaipėdos lopšelio-darželio „Pakalnutė“ direktorę, pasirašyti nuostatus ir įregistruoti juos Juridinių asmenų registre.

3. Pripažinti netekusiu galios Klaipėdos miesto savivaldybės tarybos 2017 m. gegužės 25 d. sprendimo Nr. T2-107 „Dėl Klaipėdos „Pakalnutės“ mokyklos-darželio pavadinimo pakeitimo ir nuostatų patvirtinimo“ 2 punktą.

4. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 25, prieš – 0, susilaiko – 0.

16. SVARSTYTA. Klaipėdos lopšelio-darželio „Ąžuoliukas“ nuostatų patvirtinimas.

Pranešėja – L. Prižgintienė, Švietimo skyriaus vedėja.

NUSPRĘSTA. Pritarti sprendimo projektui. Priimti sprendimą dėl Klaipėdos lopšelio-darželio „Ąžuoliukas“ nuostatų patvirtinimo:

„1. Patvirtinti Klaipėdos lopšelio-darželio „Ąžuoliukas“ nuostatus.

2. Įgalioti Aušrą Zarambienę, Klaipėdos lopšelio-darželio „Ąžuoliukas“ direktorę, pasirašyti nuostatus ir įregistruoti juos Juridinių asmenų registre.

3. Pripažinti netekusiu galios Klaipėdos miesto savivaldybės tarybos 2020 m. balandžio 29 d. sprendimą Nr. T2-84 „Dėl Klaipėdos lopšelio-darželio „Ąžuoliukas“ nuostatų patvirtinimo“.

4. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 25, prieš – 0, susilaiko – 0.

17. SVARSTYTA. Klaipėdos lopšelio-darželio „Eglutė“ nuostatų patvirtinimo.

Pranešėja – L. Prižgintienė, Švietimo skyriaus vedėja.

NUSPRĘSTA. Pritarti sprendimo projektui. Priimti sprendimą dėl Klaipėdos lopšelio-darželio „Eglutė“ nuostatų patvirtinimo:

„1. Patvirtinti Klaipėdos lopšelio-darželio „Eglutė“ nuostatus.

2. Įgalioti Angelę Aniulę, Klaipėdos lopšelio-darželio „Eglutė“ direktorę, pasirašyti nuostatus ir įregistruoti juos Juridinių asmenų registre.

3. Pripažinti netekusiu galios Klaipėdos miesto savivaldybės tarybos 2017 m. kovo 30 d. sprendimą Nr. T2-73 „Dėl Klaipėdos lopšelio-darželio „Eglutė“ nuostatų patvirtinimo“.

4. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 26, prieš – 0, susilaiko – 0.

18. SVARSTYTA. Klaipėdos lopšelio-darželio „Nykštukas“ nuostatų patvirtinimas.

Pranešėja – L. Prižgintienė, Švietimo skyriaus vedėja.

NUSPRĘSTA. Pritarti sprendimo projektui. Priimti sprendimą dėl Klaipėdos lopšelio-darželio „Nykštukas“ nuostatų patvirtinimo:

„1. Patvirtinti Klaipėdos lopšelio-darželio „Nykštukas“ nuostatus.

2. Įgalioti Andželiką Jasienę, Klaipėdos lopšelio-darželio „Nykštukas“ direktorę, pasirašyti nuostatus ir įregistruoti juos Juridinių asmenų registre.

3. Pripažinti netekusiu galios Klaipėdos miesto savivaldybės tarybos 2016 m. liepos 28 d. sprendimo Nr. T2-189 „Dėl Klaipėdos „Nykštuko“ mokyklos-darželio pavadinimo pakeitimo ir nuostatų patvirtinimo“ 2 punktą.

4. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 25, prieš – 0, susilaiko – 0.

19. SVARSTYTA. Klaipėdos lopšelio-darželio „Žilvitis“ nuostatų patvirtinimas.

Pranešėja – L. Prižgintienė, Švietimo skyriaus vedėja.

NUSPRĘSTA. Pritarti sprendimo projektui. Priimti sprendimą dėl Klaipėdos lopšelio-darželio „Žilvitis“ nuostatų patvirtinimo:

„1. Patvirtinti Klaipėdos lopšelio-darželio „Žilvitis“ nuostatus.

2. Įgalioti Loretą Žiliuvienę, Klaipėdos lopšelio-darželio „Žilvitis“ direktorę, pasirašyti nuostatus ir įregistruoti juos Juridinių asmenų registre.

3. Pripažinti netekusiu galios Klaipėdos miesto savivaldybės tarybos 2014 m. lapkričio  
27 d. sprendimą Nr. T2-304 „Dėl Klaipėdos lopšelio-darželio „Žilvitis“ nuostatų patvirtinimo“.

4. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 26, prieš – 0, susilaiko – 0.

20. SVARSTYTA. Klaipėdos lopšelio-darželio „Žuvėdra“ nuostatų patvirtinimas.

Pranešėja – L. Prižgintienė, Švietimo skyriaus vedėja.

NUSPRĘSTA. Pritarti sprendimo projektui. Priimti sprendimą dėl Klaipėdos lopšelio-darželio „Žuvėdra“ nuostatų patvirtinimo:

„1. Patvirtinti Klaipėdos lopšelio-darželio „Žuvėdra“ nuostatus.

2. Įgalioti Lianą Žilinskienę, Klaipėdos lopšelio-darželio „Žuvėdra“ direktorę, pasirašyti nuostatus ir įregistruoti juos Juridinių asmenų registre.

3. Pripažinti netekusiu galios Klaipėdos miesto savivaldybės tarybos 2014 m. lapkričio  
27 d. sprendimą Nr. T2-303 „Dėl Klaipėdos lopšelio-darželio „Žuvėdra“ nuostatų patvirtinimo“.

4. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 26, prieš – 0, susilaiko – 0.

21. SVARSTYTA. Klaipėdos lopšelio-darželio „Aitvarėlis“ nuostatų patvirtinimas.

Pranešėja – L. Prižgintienė, Švietimo skyriaus vedėja.

NUSPRĘSTA. Pritarti sprendimo projektui. Priimti sprendimą dėl Klaipėdos lopšelio-darželio „Aitvarėlis“ nuostatų patvirtinimo:

„1. Patvirtinti Klaipėdos lopšelio-darželio „Aitvarėlis“ nuostatus.

2. Įgalioti Aušrą Jablonskienę, Klaipėdos lopšelio-darželio „Aitvarėlis“ direktorę, pasirašyti nuostatus ir įregistruoti juos Juridinių asmenų registre.

3. Pripažinti netekusiu galios Klaipėdos miesto savivaldybės tarybos 2014 m. balandžio  
30 d. sprendimą Nr. T2-83 „Dėl Klaipėdos lopšelio-darželio „Aitvarėlis“ nuostatų patvirtinimo“.

4. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 26, prieš – 0, susilaiko – 0.

22. SVARSTYTA. Klaipėdos lopšelio-darželio „Liepaitė“ nuostatų patvirtinimas.

Pranešėja – L. Prižgintienė, Švietimo skyriaus vedėja.

NUSPRĘSTA. Pritarti sprendimo projektui. Priimti sprendimą dėl Klaipėdos lopšelio-darželio „Liepaitė“ nuostatų patvirtinimo:

„1. Patvirtinti Klaipėdos lopšelio-darželio „Liepaitė“ nuostatus.

2. Įgalioti Andželiką Petkevičienę, Klaipėdos lopšelio-darželio „Liepaitė“ direktorę, pasirašyti nuostatus ir įregistruoti juos Juridinių asmenų registre.

3. Pripažinti netekusiu galios Klaipėdos miesto savivaldybės tarybos 2015 m. spalio 29 d. sprendimą Nr. T2-292 „Dėl Klaipėdos lopšelio-darželio „Liepaitė“ nuostatų patvirtinimo“.

4. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 27, prieš – 0, susilaiko – 0.

23. SVARSTYTA. Klaipėdos „Gilijos“ pradinės mokyklos nuostatų patvirtinimas.

Pranešėja – L. Prižgintienė, Švietimo skyriaus vedėja.

NUSPRĘSTA. Pritarti sprendimo projektui. Priimti sprendimą dėl Klaipėdos „Gilijos“ pradinės mokyklos nuostatų patvirtinimo:

„1. Patvirtinti Klaipėdos „Gilijos“ pradinės mokyklos nuostatus.

2. Įgalioti Laurą Vaitkienę, Klaipėdos „Gilijos“ pradinės mokyklos direktorę, pasirašyti nuostatus ir įregistruoti juos Juridinių asmenų registre.

3. Pripažinti netekusiu galios Klaipėdos miesto savivaldybės tarybos 2021 m. vasario 25 d. sprendimą Nr. T2-32 „Dėl Klaipėdos „Gilijos“ pradinės mokyklos nuostatų patvirtinimo“.

4. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 27, prieš – 0, susilaiko – 0.

24. SVARSTYTA. Klaipėdos miesto savivaldybės tarybos 2016 m. rugsėjo 22 d. sprendimo Nr. T2-247 „Dėl Klaipėdos miesto tautinių mažumų tarybos prie Klaipėdos miesto savivaldybės tarybos nuostatų patvirtinimo“ pakeitimas.

Pranešėja – E. Deltuvaitė, Kultūros skyriaus vedėja.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2016 m. rugsėjo 22 d. sprendimo Nr. T2-247 „Dėl Klaipėdos miesto tautinių mažumų tarybos prie Klaipėdos miesto savivaldybės tarybos nuostatų patvirtinimo“ pakeitimo:

„1. Pakeisti Klaipėdos miesto tautinių mažumų tarybos nuostatus, patvirtintus Klaipėdos miesto savivaldybės tarybos 2016 m. rugsėjo 22 d. sprendimu Nr. T2-247 „Dėl Klaipėdos miesto tautinių mažumų tarybos prie Klaipėdos miesto savivaldybės tarybos nuostatų patvirtinimo“:

1.1. pakeisti 9.3 papunktį ir jį išdėstyti taip:

„9.3. teikia siūlymus Klaipėdos miesto savivaldybės administracijos (toliau – Savivaldybės administracija) Kultūros skyriui (toliau – Kultūros skyrius) dėl tautinių mažumų kultūros projektų dalinio finansavimo prioritetų nustatymo;“;

1.2. pakeisti 21 punktą ir jį išdėstyti taip:

„21. Tarybos posėdžius rengia, juos protokoluoja ir atlieka techninį aptarnavimą bei kitus organizacinius klausimus pagal poreikį sprendžia sekretorius. Tarybos sekretoriaus pareigas atlieka Kultūros skyriaus valstybės tarnautojas arba kitas Savivaldybės administracijos direktoriaus paskirtas valstybės tarnautojas arba darbuotojas, dirbantis pagal darbo sutartį.“

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 27, prieš – 0, susilaiko – 0.

25. SVARSTYTA. Atstovo delegavimas į Klaipėdos miesto savivaldybės koncertinės įstaigos Klaipėdos koncertų salės meno tarybą.

Pranešėja – E. Deltuvaitė, Kultūros skyriaus vedėja.

A. Vaitkus informuoja, kad sprendimo projektą svarstė ir jam pritarė be pastabų Kultūros, švietimo ir sporto komitetas. Komitetas į Klaipėdos miesto savivaldybės koncertinės įstaigos Koncertų salės meno tarybą siūlo deleguoti Vytautą Grubliauską.

A. Vaitkus siūlo balsavimu apsispręsti dėl pritarimo sprendimo projektui su papildymu.

NUSPRĘSTA. Pritarti sprendimo projektui su pataisa. Priimti sprendimą dėl atstovo delegavimo į Klaipėdos miesto savivaldybės koncertinės įstaigos Klaipėdos koncertų salės meno tarybą:

„1. Deleguoti dvejų metų laikotarpiui į Klaipėdos miesto savivaldybės koncertinės įstaigos Klaipėdos koncertų salės meno tarybą Klaipėdos miesto savivaldybės tarybos narį Vytautą Grubliauską.

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 25, prieš – 0, susilaiko – 2.

26. SVARSTYTA. Klaipėdos miesto tautinių mažumų tarybos prie Klaipėdos miesto savivaldybės tarybos sudėties patvirtinimas.

Pranešėja – E. Deltuvaitė, Kultūros skyriaus vedėja.

A. Vaitkus informuoja, kad Kultūros, švietimo ir sporto komitetas į Klaipėdos miesto tautinių mažumų tarybą siūlo deleguoti Edmundą Kvederį ir Tomą Juočį.

A. Vaitkus siūlo balsavimu apsispręsti dėl pritarimo sprendimo projektui su papildymu.

NUSPRĘSTA. Pritarti sprendimo projektui su pataisa. Priimti sprendimą dėl Klaipėdos miesto tautinių mažumų tarybos prie Klaipėdos miesto savivaldybės tarybos sudėties patvirtinimo:

„1. Patvirtinti šios sudėties Klaipėdos miesto tautinių mažumų tarybą prie Klaipėdos miesto savivaldybės tarybos:

1.1. Eglė Deltuvaitė, Klaipėdos miesto savivaldybės administracija;

1.2. Feliksas Puzemskis, Klaipėdos žydų bendruomenė;

1.3. Gotfridas Tapinas, Klaipėdos apskrities latvių asociacija „Atpūta“;

1.4. Ilfir Gibadullin, Klaipėdos totorių bendruomenė „Nur“;

1.5. Jaroslavas Simachovas, Klaipėdos rusų bendrija „Lada“, Klaipėdos savanoriškoji rusų kultūros draugija „Otečestvo“, Rusų folkloro asociacija „Večiora“;

1.6. Naira Albertjan, Klaipėdos armėnų bendrija „VAN“;

1.7. Natalija Domnenko, Klaipėdos miesto baltarusių bendrija „Krynica“;

1.8. Rana Mammadova, Klaipėdos regiono azerbaidžaniečių draugija „Azeris“;

1.9. Reda Piktuižytė, Klaipėdos vokiečių bendrija, asociacija „Vokietuva“, Deutscher Kultur Verein Memel;

1.10. Tetiana Pyvovar, Pabaltijo ukrainiečių asociacija, Klaipėdos miesto tradicinės kultūros ir folkloro klubas „Prosvit“ ir Klaipėdos ukrainiečių kultūros ir švietimo centras „Rodyna“;

1.11. Zenona Fedčenko, Lietuvos lenkų sąjungos Klaipėdos skyrius;

1.12. Edmundas Kvederis, Klaipėdos miesto savivaldybės tarybos Kultūros, švietimo ir sporto komitetas;

1.13. Tomas Juočys, Klaipėdos miesto savivaldybės tarybos Kultūros, švietimo ir sporto komitetas.

2. Pripažinti netekusiu galios Klaipėdos miesto savivaldybės tarybos 2022 m. liepos 21 d. sprendimą Nr. T2-182 „Dėl Klaipėdos miesto tautinių mažumų tarybos prie Klaipėdos miesto savivaldybės tarybos sudėties patvirtinimo“.

3. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 26, prieš – 0, susilaiko – 1.

27. SVARSTYTA. Klaipėdos miesto savivaldybės biudžetinių kultūros įstaigų 2022 metų veiklos ataskaitų patvirtinimas.

Pranešėja – E. Deltuvaitė, Kultūros skyriaus vedėja.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės biudžetinių kultūros įstaigų 2022 metų veiklos ataskaitų patvirtinimo:

„1. Patvirtinti pridedamas Klaipėdos miesto savivaldybės biudžetinių kultūros įstaigų 2022 metų veiklos ataskaitas:

1.1. Klaipėdos miesto savivaldybės Imanuelio Kanto viešosios bibliotekos 2022 metų veiklos ataskaitą;

1.2. Klaipėdos miesto savivaldybės etnokultūros centro 2022 metų veiklos ataskaitą;

1.3. Klaipėdos miesto savivaldybės koncertinės įstaigos Klaipėdos koncertų salės 2022ؘ metų veiklos ataskaitą;

1.4. Klaipėdos kultūrų komunikacijų centro 2022 metų veiklos ataskaitą;

1.5. Klaipėdos miesto savivaldybės Mažosios Lietuvos istorijos muziejaus 2022 metų veiklos ataskaitą;

1.6. Klaipėdos miesto savivaldybės tautinių kultūrų centro 2022 metų veiklos ataskaitą;

1.7. Klaipėdos miesto savivaldybės kultūros centro Žvejų rūmų 2022 metų veiklos ataskaitą.

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 26, prieš – 0, susilaiko – 0.

A. Vaitkus informuoja, jog yra gautas A. Dobranskio raštiškas pranešimas, kad jis nusišalina nuo sprendimo projekto „Dėl Klaipėdos miesto savivaldybės viešosios įstaigos „Klaipėdos šventės“ 2022 m. veiklos ataskaitos patvirtinimo“ svarstymo ir priėmimo klausimų. A. Vaitkaus siūlymu, bendru sutarimu, pritarta A. Dobranskio nusišalinimui.

28. SVARSTYTA. Klaipėdos miesto savivaldybės viešosios įstaigos „Klaipėdos šventės“ 2022 m. veiklos ataskaitos patvirtinimas.

Pranešėja – E. Deltuvaitė, Kultūros skyriaus vedėja.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės viešosios įstaigos „Klaipėdos šventės“ 2022 m. veiklos ataskaitos patvirtinimo:

„1. Patvirtinti Klaipėdos miesto savivaldybės viešosios įstaigos „Klaipėdos šventės“   
2022 m. veiklos ataskaitą.

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 24 , prieš – 0, susilaiko – 2.

29. SVARSTYTA. Klaipėdos miesto savivaldybės tarybos 2021 m. lapkričio 25 d. sprendimo Nr. T2-280 „Dėl Paskatos organizuoti konferencinio turizmo renginius Klaipėdos miesto savivaldybėje administravimo tvarkos aprašo patvirtinimo“ pakeitimas.

Pranešėja – J. Sokolova, Ekonominės plėtros grupės vadovė.

A. Vaitkus informuoja, kad sprendimo projektą svarstė ir jam pritarė be pastabų Finansų ir ekonomikos bei Sveikatos ir socialinių reikalų komitetai.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2021 m. lapkričio 25 d. sprendimo Nr. T2-280 „Dėl Paskatos organizuoti konferencinio turizmo renginius Klaipėdos miesto savivaldybėje administravimo tvarkos aprašo patvirtinimo“ pakeitimo:

„1. Pakeisti Paskatos organizuoti konferencinio turizmo renginius Klaipėdos miesto savivaldybėje administravimo tvarkos aprašą, patvirtintą Klaipėdos miesto savivaldybės tarybos 2021 m. lapkričio 25 d. sprendimu Nr. T2 280 „Dėl Paskatos organizuoti konferencinio turizmo renginius Klaipėdos miesto savivaldybėje administravimo tvarkos aprašo patvirtinimo“, ir jį išdėstyti nauja redakcija.

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 27, prieš – 0, susilaiko – 0.

30. SVARSTYTA. Pritarimas Klaipėdos miesto savivaldybės viešosios įstaigos „Klaipėda ID“ 2022 m. veiklos ataskaitai.

Pranešėja – J. Sokolova, Ekonominės plėtros grupės vadovė.

NUSPRĘSTA. Pritarti sprendimo projektui. Priimti sprendimą dėl pritarimo Klaipėdos miesto savivaldybės viešosios įstaigos „Klaipėda ID“ 2022 m. veiklos ataskaitai:

„1. Pritarti Klaipėdos miesto savivaldybės viešosios įstaigos „Klaipėda ID“ 2022 m. veiklos ataskaitai.

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 21, prieš – 2, susilaiko – 4.

31. SVARSTYTA. Pritarimas Klaipėdos miesto savivaldybės viešosios įstaigos Klaipėdos turizmo informacijos centro 2022 m. veiklos ataskaitai.

Pranešėja – J. Sokolova, Ekonominės plėtros grupės vadovė.

NUSPRĘSTA. Pritarti sprendimo projektui. Priimti sprendimą dėl pritarimo Klaipėdos miesto savivaldybės viešosios įstaigos Klaipėdos turizmo informacijos centro 2022 m. veiklos ataskaitai:

„1. Pritarti Klaipėdos miesto savivaldybės viešosios įstaigos Klaipėdos turizmo informacijos centro 2022 m. veiklos ataskaitai.

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.“

BALSUOTA: už – 25, prieš – 0, susilaiko – 2.

32. SVARSTYTA. Pritarimas Klaipėdos miesto savivaldybės biudžetinių sporto įstaigų 2022 metų veiklos ataskaitoms.

Pranešėja – R. Rumšienė, Sporto skyriaus vedėja.

NUSPRĘSTA. Pritarti sprendimo projektui. Priimti sprendimą dėl pritarimo Klaipėdos miesto savivaldybės biudžetinių sporto įstaigų 2022 metų veiklos ataskaitoms:

„1. Pritarti pridedamoms Klaipėdos miesto savivaldybės biudžetinių sporto įstaigų 2022 metų veiklos ataskaitoms:

1.1. BĮ Klaipėdos „Gintaro“ sporto centro 2022 metų veiklos ataskaitai;

1.2. BĮ Klaipėdos miesto lengvosios atletikos mokyklos 2022 metų veiklos ataskaitai;

1.3. BĮ Klaipėdos miesto sporto bazių valdymo centro 2022 metų veiklos ataskaitai;

1.4. BĮ Klaipėdos „Viesulo“ sporto centro 2022 metų veiklos ataskaitai;

1.5. BĮ Klaipėdos Vlado Knašiaus krepšinio mokyklos 2022 metų veiklos ataskaitai.

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 27, prieš – 0, susilaiko – 0.

33. SVARSTYTA. Pritarimas Klaipėdos miesto savivaldybės sveikatos priežiūros įstaigų 2022 metų veiklos ataskaitoms.

Pranešėja – R. Perminienė, Sveikatos apsaugos skyriaus vedėja.

NUSPRĘSTA. Pritarti sprendimo projektui. Priimti sprendimą dėl pritarimo Klaipėdos miesto savivaldybės sveikatos priežiūros įstaigų 2022 metų veiklos ataskaitoms:

„1. Pritarti pridedamoms Klaipėdos miesto savivaldybės sveikatos priežiūros įstaigų 2022 metų veiklos ataskaitoms:

1.1. Viešosios įstaigos Jūrininkų sveikatos priežiūros centro 2022 metų veiklos ataskaitai;

1.2. Viešosios įstaigos Klaipėdos miesto poliklinikos 2022 metų veiklos ataskaitai;

1.3. Viešosios įstaigos Klaipėdos senamiesčio pirminės sveikatos priežiūros centro 2022 metų veiklos ataskaitai;

1.4. Viešosios įstaigos Klaipėdos medicininės slaugos ligoninės 2022 metų veiklos ataskaitai;

1.5. Viešosios įstaigos Klaipėdos psichikos sveikatos centro 2022 metų veiklos ataskaitai;

1.6. Viešosios įstaigos Klaipėdos vaikų ligoninės 2022 metų veiklos ataskaitai;

1.7. Biudžetinės įstaigos Klaipėdos miesto visuomenės sveikatos biuro 2022 metų veiklos ataskaitai;

1.8. Biudžetinės įstaigos Klaipėdos sutrikusio vystymosi kūdikių namų 2022 metų veiklos ataskaitai.

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 26, prieš – 0, susilaiko – 0.

34. SVARSTYTA. Pritarimas dalyvauti projekte „Paslaugų, skatinančių ir efektyviai palaikančių globą šeimos aplinkoje, vystymas“.

Pranešėja – A. Liesytė, Socialinės paramos skyriaus vedėja.

NUSPRĘSTA. Pritarti sprendimo projektui. Priimti sprendimą dėl pritarimo dalyvauti projekte „Paslaugų, skatinančių ir efektyviai palaikančių globą šeimos aplinkoje, vystymas“:

„1. Pritarti Klaipėdos miesto savivaldybės administracijos dalyvavimui projekte „Paslaugų, skatinančių ir efektyviai palaikančių globą šeimos aplinkoje, vystymas“ (toliau – Projektas) pirmojo partnerio teisėmis ir biudžetinės įstaigos Klaipėdos miesto šeimos ir vaiko gerovės centro dalyvavimui Projekte antrojo partnerio teisėmis.

2. Įsipareigoti Projekto įgyvendinimo laikotarpiu skirti lėšas biudžetinės įstaigos Klaipėdos miesto šeimos ir vaiko gerovės centro 6 (šešiems) darbuotojų etatams iš dalies išlaikyti.

3. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 27, prieš – 0, susilaiko – 0.

35. SVARSTYTA. Pritarimas Klaipėdos miesto savivaldybės biudžetinių socialinių paslaugų įstaigų 2022 metų veiklos ataskaitoms.

Pranešėja – A. Liesytė, Socialinės paramos skyriaus vedėja.

NUSPRĘSTA. Pritarti sprendimo projektui. Priimti sprendimą dėl pritarimo Klaipėdos miesto savivaldybės biudžetinių socialinių paslaugų įstaigų 2022 metų veiklos ataskaitoms:

„1. Pritarti pridedamoms Klaipėdos miesto savivaldybės biudžetinių socialinių paslaugų įstaigų 2022 metų veiklos ataskaitoms:

1.1. BĮ Neįgaliųjų centro „Klaipėdos lakštutė“ 2022 metų veiklos ataskaitai;

1.2. BĮ Klaipėdos miesto globos namų 2022 metų veiklos ataskaitai;

1.3. BĮ Klaipėdos socialinių paslaugų centro „Danė“ 2022 metų veiklos ataskaitai;

1.4. BĮ Klaipėdos vaikų globos namų „Rytas“ 2022 metų veiklos ataskaitai;

1.5. BĮ Klaipėdos miesto šeimos ir vaiko gerovės centro 2022 metų veiklos ataskaitai;

1.6. BĮ Klaipėdos miesto socialinės paramos centro 2022 metų veiklos ataskaitai;

1.7. BĮ Klaipėdos miesto nakvynės namų 2022 metų veiklos ataskaitai.

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 25, prieš – 0, susilaiko – 2.

36. SVARSTYTA. Naudojimosi Klaipėdos miesto savivaldybei priklausančiomis elektromobilių įkrovimo stotelėmis paslaugos kaina.

Pranešėjas – R. Mockus, Transporto skyriaus vedėjas.

A. Vaitkus informuoja, kad sprendimo projektą svarstė ir jam pritarė su pastabomis Miesto ūkio ir aplinkosaugos bei Finansų ir ekonomikos komitetai.

R. Mockus sako, kad sprendimo projektu siūloma neatlygintinas elektromobilių įkrovimo paslaugas, kurios teikiamos iš savivaldybei priklausančių elektromobilių įkrovimo stotelių, pratęsti   
2 metams.

Informuoja, kad Miesto ūkio ir aplinkosaugos komitetas pritarė sprendimo projektui su siūlymu: „Dabartinę tvarką palikti iki 2023m. gruodžio 31 dienos ir įpareigoti įmonę „Klaipėdos autobusų parkas“ per tą laiką ne už europines lėšas įrengtas pakrovimo stoteles paruošti ir pritaikyti, kad jų tiekiamą elektros energiją būtų galima pritaikyti apmokėjimui.“.

Finansų ir ekonomikos komitetas pritarė sprendimo projektui su siūlymu: „1. Nustatyti, kad elektromobilių įkrovimo paslauga iš Klaipėdos miesto savivaldybei nuosavybės teise priklausančių elektromobilių įkrovimo stotelių vartotojams teikiama neatlygintinai iki 2024 m. rugsėjo 26 d.“.

R. Mockus aiškina, kad mieste esančios trys greito įkrovimo elektromobilių stotelės yra įrengtos iš Europos Sąjungos paramos, pagal kurios taisykles šios stotelės negali būti apmokestintos iki 2024 m. rugsėjo 26 d. Priešingu atveju gali būti pritaikytos finansinės sankcijos.

Praneša, kad sprendimo projekto teikėjas mano, jog priimtinesnis būtų Finansų ir ekonomikos komiteto pasiūlymas, todėl siūlo koreguoti sprendimo projektą ir nustatyti, kad elektromobilių įkrovimo paslauga iš Klaipėdos miesto savivaldybei nuosavybės teise priklausančių elektromobilių įkrovimo stotelių vartotojams teikiama neatlygintinai iki 2024 m. rugsėjo 26 d.

V. Dambrauskas domisi, kokios būtų sankcijos, jei būtų apsispręsta pritarti Miesto ūkio ir aplinkosaugos komiteto siūlymui dabartinę tvarką palikti iki 2023m. gruodžio 31 dienos.

R. Mockus aiškina, kad Savivaldybė sutaupytų apie 62 tūkst. Eur.

U. Radvila atkreipia dėmesį, kad Miesto ūkio ir aplinkosaugos komitetas įvertino visas galimas baudas. Sako, kad jei finansinė sankcija ir būtų taikoma, tai ji, greičiausiai, būtų ženkliai mažesnė nei įvardinta 62 tūkst. Eur suma. Teigia, kad paskatas, kuris argumentuojamas, jog siekiama vystyti ekologišką transporto priemonę, yra neveiksnus, o visų apklausų bei Europos Komisijos orientacija yra į infrastruktūros plėtrą. Siekiant efektyviai naudoti savivaldybės lėšas, siūlo pritarti Miesto ūkio ir aplinkosaugos komiteto siūlymui.

R. Taraškevičius sako, kad norint apmokestinti elektromobilių įkrovimo paslaugą, reikėtų iš 21-nos Klaipėdos miesto savivaldybei priklausančių elektromobilių įkrovimo stotelių 7-ias seno tipo stoteles pakeisti naujo tipo stotelėmis, o tam irgi reikėtų papildomų lėšų.

R. Mockus sako, kad 7-nių stotelių atnaujinimo kaina būtų apie 28 tūkst. Eur.

E. Kvederis sako, kad Taryba pradėjo svarstyti kaštų analizę, kuria sąmoningai skatinama pasirinkti pažeidimą.

A. Dobranskis sako, kad Miesto ūkio ir aplinkosaugos komitete buvo pasiūlyta trys stoteles palikti neapmokestintas, kitas stoteles iki metų pabaigos nebefinansuoti.

A. Kaveckis siūlo pritarti Finansų ir ekonomikos komiteto siūlymui.

R. Taraškevičius siūlo pritarti Finansų ir ekonomikos siūlomam pakeitimui. Sako, jei mieste būtų keletas stotelių su neatlygintina elektromobilių įkrovimo paslauga, o kitose reikėtų mokėti, vairuotojai ieškotų kur galima įkrauti elektromobilį nemokamai. Siūlo nustatyti vieną terminą   
– 2024 m. rugsėjo 26 d., kai baigiasi Europos Sąjungos paramos terminas.

S. Budinas sako, kad yra siekis skatinti ekologiją, didesnį elektromobilių vartojimą mieste, todėl siūlo pritarti Finansų ir ekonomikos komiteto siūlymui.

V. Dambrauskas, frakcijos vardu, prašo 5 minučių pertraukos.

Pertrauka.

A. Vaitkus siūlo balsavimu apsispręsti dėl komitetų siūlomų pakeitimų:

Balsavimu (už – 0, prieš – 19, susilaiko – 8) nepritarta Miesto ūkio ir aplinkosaugos komiteto siūlomam pakeitimui: „Dabartinę tvarką palikti iki 2023m. gruodžio 31 dienos ir įpareigoti įmonę „Klaipėdos autobusų parkas“ per tą laiką ne už europines lėšas įrengtas pakrovimo stoteles paruošti ir pritaikyti, kad jų tiekiamą elektros energiją būtų galima pritaikyti apmokėjimui.“.

Balsavimu (už – 27, prieš – 0, susilaiko – 0) pritarta Finansų ir ekonomikos siūlomam pakeitimui: „1.Nustatyti, kad elektromobilių įkrovimo paslauga iš Klaipėdos miesto savivaldybei nuosavybės teise priklausančių elektromobilių įkrovimo stotelių vartotojams teikiama neatlygintinai iki 2024 m. rugsėjo 26 d.“.

A. Vaitkus siūlo balsavimu apsispręsti dėl pritarimo sprendimo projektui su pakeitimu.

NUSPRĘSTA. Pritarti sprendimo projektui su pataisa. Priimti sprendimą dėl naudojimosi Klaipėdos miesto savivaldybei priklausančiomis elektromobilių įkrovimo stotelėmis paslaugos kainos:

„1. Nustatyti, kad elektromobilių įkrovimo paslauga iš Klaipėdos miesto savivaldybei nuosavybės teise priklausančių elektromobilių įkrovimo stotelių vartotojams teikiama neatlygintinai iki 2024 m. rugsėjo 26 d.

2. Pripažinti netekusiu galios Klaipėdos miesto savivaldybės tarybos 2020 m. gegužės 21 d. sprendimą Nr. T2-104 „Dėl naudojimosi Klaipėdos miesto savivaldybei priklausančiomis elektromobilių įkrovimo stotelėmis tvarkos nustatymo“.

3. Skelbti šį sprendimą Klaipėdos miesto savivaldybės interneto svetainėje.

Šis sprendimas gali būti skundžiamas Lietuvos administracinių ginčų komisijos Klaipėdos apygardos skyriui arba Regionų apygardos administraciniam teismui, skundą (prašymą) paduodant bet kuriuose šio teismo rūmuose, per vieną mėnesį nuo šio sprendimo paskelbimo dienos.“

BALSUOTA: už – 27, prieš – 0, susilaiko – 0.

A. Vaitkus informuoja, jog yra gautas A. Dobranskio raštiškas pranešimas, kad jis nusišalina nuo sprendimo projekto „Dėl pritarimo VšĮ „Klaipėdos keleivinis transportas“ 2022 metų veiklos ataskaitai“ svarstymo ir priėmimo klausimų. A. Vaitkaus siūlymu, bendru sutarimu, pritarta A. Dobranskio nusišalinimui.

37. SVARSTYTA. Pritarimas VšĮ „Klaipėdos keleivinis transportas“ 2022 metų veiklos ataskaitai.

Pranešėjas – R. Mockus, Transporto skyriaus vedėjas.

NUSPRĘSTA. Pritarti sprendimo projektui. Priimti sprendimą dėl pritarimo VšĮ „Klaipėdos keleivinis transportas“ 2022 metų veiklos ataskaitai:

„1. Pritarti Viešosios įstaigos „Klaipėdos keleivinis transportas“ 2022 metų veiklos ataskaitai.

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 26, prieš – 0, susilaiko – 0.

38. SVARSTYTA. Atleidimas nuo socialinio būsto nuomos mokesčio mokėjimo.

Pranešėja – L. Murauskienė, Socialinio būsto skyriaus vedėja.

NUSPRĘSTA. Pritarti sprendimo projektui. Priimti sprendimą dėl atleidimo nuo socialinio būsto nuomos mokesčio mokėjimo:

„1. Atleisti savivaldybės biudžeto sąskaita socialinio būsto Statybininkų pr. 28-duomenys neskelbtini, Klaipėdoje, (1 kambarys, 17,12 kv. m gyvenamojo ploto, 32,96 kv. m naudingojo ploto, unikalus Nr. duomenys neskelbtini), nuomininkę V. M. (1 asmuo) nuo šio būsto nuomos mokesčio mokėjimo už laikotarpį nuo 2023 m. balandžio 1 d. iki 2023 m. gruodžio 31 d.

2. Atleisti savivaldybės biudžeto sąskaita socialinio būsto Danės g. 31-duomenys neskelbtini, Klaipėdoje, (3 kambariai, 41,53 kv. m gyvenamojo ploto, 55,84 kv. m naudingojo ploto, unikalus Nr. duomenys neskelbtini), nuomininkę R. Ū. (šeima – 5 asmenys) nuo šio būsto nuomos mokesčio mokėjimo už laikotarpį nuo 2023 m. gegužės 1 d. iki 2023 m. gruodžio 31 d.

3. Atleisti savivaldybės biudžeto sąskaita socialinio būsto Vingio g. 4-duomenys neskelbtini, Klaipėdoje, (1 kambarys, 20,27 kv. m gyvenamojo ploto, 37,32 kv. m naudingojo ploto, unikalus Nr. duomenys neskelbtini), nuomininkę O. B. (šeima – 5 asmenys), nuo šio būsto nuomos mokesčio mokėjimo už laikotarpį nuo 2023 m. gegužės 1 d. iki 2023 m. gruodžio 31 d.

Šis sprendimas gali būti skundžiamas Lietuvos administracinių ginčų komisijos Klaipėdos apygardos skyriui arba Regionų apygardos administraciniam teismui, skundą (prašymą) paduodant bet kuriuose šio teismo rūmuose, per vieną mėnesį nuo šio sprendimo įteikimo suinteresuotai šaliai dienos.“

BALSUOTA: už – 27, prieš – 0, susilaiko – 0.

39. SVARSTYTA. Savivaldybės būsto nuomos sąlygų pakeitimas.

Pranešėja – L. Murauskienė, Socialinio būsto skyriaus vedėja.

NUSPRĘSTA. Pritarti sprendimo projektui. Priimti sprendimą dėl savivaldybės būsto nuomos sąlygų pakeitimo:

„1. Pakeisti nuomos sąlygas nuo 2023 m. kovo 1 d. J. S. (šeima – 4 asmenys), gyvenančiai Mokyklos g. 19-duomenys neskelbtini, Klaipėdoje (2 kambariai, 30,88 kv. m gyvenamojo ploto, 43,48 kv. m naudingojo ploto, unikalus Nr. duomenys neskelbtini), ir nuomoti būstą socialinio būsto nuomos sąlygomis.

2. Pakeisti nuomos sąlygas nuo 2023 m. balandžio 1 d. K. P. (1 asmuo), gyvenančiam Kretingos g. 71-duomenys neskelbtini, Klaipėdoje (2 kambariai, 30,59 kv. m gyvenamojo ploto, 50,11 kv. m naudingojo ploto, unikalus Nr. duomenys neskelbtini), ir nuomoti būstą socialinio būsto nuomos sąlygomis.

Šis sprendimas gali būti skundžiamas Lietuvos administracinių ginčų komisijos Klaipėdos apygardos skyriui arba Regionų apygardos administraciniam teismui, skundą (prašymą) paduodant bet kuriuose šio teismo rūmuose, per vieną mėnesį nuo šio sprendimo įteikimo suinteresuotai šaliai dienos.“

BALSUOTA: už – 26 , prieš – 0, susilaiko – 0.

40. SVARSTYTA. Pritarimas Viešosios įstaigos „Klaipėdos butai“ 2022 metų veiklos ataskaitai.

Pranešėja – L. Murauskienė, Socialinio būsto skyriaus vedėja.

NUSPRĘSTA. Pritarti sprendimo projektui. Priimti sprendimą dėl pritarimo Viešosios įstaigos „Klaipėdos butai“ 2022 metų veiklos ataskaitai:

„1. Pritarti Viešosios įstaigos „Klaipėdos butai“ 2022 metų veiklos ataskaitai.

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 26, prieš – 1, susilaiko – 0.

41. SVARSTYTA. Turto perdavimas valdyti, naudoti ir disponuoti patikėjimo teise Klaipėdos miesto savivaldybės biudžetinėms įstaigoms.

Pranešėjas – E. Simokaitis, Turto valdymo skyriaus vedėjas. Informuoja, kad Tarybai yra pateiktas prašymas su siūlymu leisti sprendimo projekto 6 punkte įrašyti praleistus žodžius „valdyti, naudoti ir disponuoti patikėjimo teise“.

A. Vaitkus siūlo balsavimu apsispręsti dėl pritarimo sprendimo projektui su papildymu.

NUSPRĘSTA. Pritarti sprendimo projektui su pataisa. Priimti sprendimą dėl turto perdavimo valdyti, naudoti ir disponuoti patikėjimo teise Klaipėdos miesto savivaldybės biudžetinėms įstaigoms:

„1. Perduoti Klaipėdos miesto savivaldybei nuosavybės teise priklausantį nekilnojamąjį turtą – pastatą – muziejų (unikalus numeris 4400-5360-8778, žymėjimas plane – 48C1/p, bendras plotas – 204,67 kv. m), esantį Priešpilio g. 2, Klaipėdoje, valdyti, naudoti ir disponuoti patikėjimo teise biudžetinei įstaigai Klaipėdos miesto savivaldybės Mažosios Lietuvos istorijos muziejui.

2. Perduoti Klaipėdos miesto savivaldybei nuosavybės teise priklausantį nekilnojamąjį turtą (bendra įsigijimo vertė – 130 562,78 Eur) valdyti, naudoti ir disponuoti patikėjimo teise biudžetinei įstaigai Klaipėdos Vitės progimnazijai (1 priedas).

3. Perduoti Klaipėdos miesto savivaldybei nuosavybės teise priklausantį ir Klaipėdos miesto savivaldybės administracijos patikėjimo teise valdomą ilgalaikį materialųjį turtą (bendra įsigijimo vertė – 59 984,17 Eur) valdyti, naudoti ir disponuoti patikėjimo teise biudžetinei įstaigai Klaipėdos Vitės progimnazijai (1 priedas).

4. Perduoti Klaipėdos miesto savivaldybei nuosavybės teise priklausantį ir Klaipėdos miesto savivaldybės administracijos patikėjimo teise valdomą ilgalaikį materialųjį turtą (bendra įsigijimo vertė – 27 239,53 Eur) valdyti, naudoti ir disponuoti patikėjimo teise biudžetinei įstaigai Klaipėdos miesto savivaldybės Imanuelio Kanto viešajai bibliotekai (2 priedas).

5. Perduoti Klaipėdos miesto savivaldybei nuosavybės teise priklausantį ir biudžetinės įstaigos Klaipėdos „Viesulo“ sporto centro patikėjimo teise valdomą ilgalaikį materialųjį turtą (bendra įsigijimo vertė – 20 333,93 Eur) valdyti, naudoti ir disponuoti patikėjimo teise biudžetinei įstaigai Klaipėdos miesto lengvosios atletikos mokyklai (3 priedas).

6. Perduoti Klaipėdos miesto savivaldybei nuosavybės teise priklausantį ir Klaipėdos miesto savivaldybės administracijos patikėjimo teise valdomą ilgalaikį materialųjį turtą – rekuperacinio oro tiekimo-šalinimo įrenginį su rotaciniu šilumokaičiu, modelis „RIRS 3500 HE EKO 3.0 RHX AHU000997“, inventorinis numeris 7000737/2, vieneto įsigijimo vertė – 21 722,68 Eur, likutinė vertė 2023 m. gegužės 31 d. – 21 722,68 Eur, valdyti, naudoti ir disponuoti patikėjimo teise biudžetinei įstaigai Klaipėdos Prano Mašioto progimnazijai.

7. Perduoti Klaipėdos miesto savivaldybei nuosavybės teise priklausantį ir Klaipėdos miesto savivaldybės administracijos patikėjimo teise valdomą ilgalaikį materialųjį ir trumpalaikį materialųjį turtą (ilgalaikio materialiojo turto bendra įsigijimo vertė – 50 863,03 Eur, trumpalaikio materialiojo turto bendra įsigijimo vertė – 77 729,31 Eur) valdyti, naudoti ir disponuoti patikėjimo teise 4 priede nurodytoms biudžetinėms įstaigoms.

8. Įgalioti Klaipėdos miesto savivaldybės administracijos direktorių pasirašyti sprendimo 1 ir 2 punktuose nurodyto Turto perdavimo ir priėmimo aktus.

9. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 27, prieš – 0, susilaiko – 0.

42. SVARSTYTA. Parduodamų savivaldybės būstų ir pagalbinio ūkio paskirties pastatų sąrašo patvirtinimas.

Pranešėjas – E. Simokaitis, Turto valdymo skyriaus vedėjas.

NUSPRĘSTA. Pritarti sprendimo projektui. Priimti sprendimą dėl Parduodamų savivaldybės būstų ir pagalbinio ūkio paskirties pastatų sąrašo patvirtinimo:

„1. Patvirtinti Parduodamų savivaldybės būstų ir pagalbinio ūkio paskirties pastatų sąrašą.

2. Pripažinti netekusiu galios Klaipėdos miesto savivaldybės tarybos 2022 m. balandžio 28 d. sprendimą Nr. T2-100 „Dėl Parduodamų savivaldybės būstų ir pagalbinio ūkio paskirties pastatų sąrašo patvirtinimo“ su visais pakeitimais ir papildymais.

3. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 27, prieš – 0, susilaiko – 0.

43. SVARSTYTA. Turto perėmimas Klaipėdos miesto savivaldybės nuosavybėn.

Pranešėjas – E. Simokaitis, Turto valdymo skyriaus vedėjas.

A. Vaitkus informuoja, kad sprendimo projektą svarstė ir jam pritarė be pastabų Finansų ir ekonomikos bei Miesto ūkio ir aplinkosaugos komitetai.

NUSPRĘSTA. Pritarti sprendimo projektui. Priimti sprendimą dėl turto perėmimo Klaipėdos miesto savivaldybės nuosavybėn:

„1. Perimti neatlygintinai iš S. K. Klaipėdos miesto savivaldybės nuosavybėn inžinerinius tinklus: vandentiekio tinklus (unikalus numeris 4400-2106-2220, žymėjimas plane – V, ilgis – 170,89 m, įsigijimo vertė – 12 700,00 Eur), nuotekų šalinimo tinklus – buitinių nuotekų tinklus (unikalus numeris 4400-2106-2231, žymėjimas plane – KF, ilgis – 141,10 m, įsigijimo vertė – 8 300,00 Eur), nuotekų šalinimo tinklus – lietaus nuotekų tinklus (unikalus numeris 4400-2106-2253, žymėjimas plane – KL, ilgis – 105,99 m, įsigijimo vertė – 9 280,00 Eur), esančius Klaipėdoje, Deimės gatvėje.

2. Įgalioti Klaipėdos miesto savivaldybės administracijos direktorių pasirašyti 1 punkte nurodyto turto Dovanojimo sutartį.

3. Perduoti 1 punkte nurodytą turtą, perėmus jį Klaipėdos miesto savivaldybės nuosavybėn, patikėjimo teise valdyti Klaipėdos miesto savivaldybės administracijai.“

BALSUOTA: už – 27, prieš – 0, susilaiko – 0.

44. SVARSTYTA. Klaipėdos miesto savivaldybės tarybos 2011 m. lapkričio 24 d. sprendimo Nr. T2-373 „Dėl savivaldybės įmonių, viešųjų įstaigų, akcinių ir uždarųjų akcinių bendrovių veiklos planų rengimo ir įgyvendinimo stebėsenos tvarkos“ pripažinimo netekusiu galios.

Pranešėjas – E. Simokaitis, Turto valdymo skyriaus vedėjas.

A. Vaitkus informuoja, kad sprendimo projektą svarstė ir jam pritarė be pastabų Finansų ir ekonomikos bei Miesto plėtros ir strateginio planavimo komitetai.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2011 m. lapkričio 24 d. sprendimo Nr. T2-373 „Dėl savivaldybės įmonių, viešųjų įstaigų, akcinių ir uždarųjų akcinių bendrovių veiklos planų rengimo ir įgyvendinimo stebėsenos tvarkos“ pripažinimo netekusiu galios:

„1. Pripažinti netekusiu galios Klaipėdos miesto savivaldybės tarybos 2011 m. lapkričio   
24 d. sprendimą Nr. T2-373 „Dėl savivaldybės įmonių, viešųjų įstaigų, akcinių ir uždarųjų akcinių bendrovių strateginių veiklos planų rengimo ir įgyvendinimo stebėsenos tvarkos“.

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 27, prieš – 0, susilaiko – 0.

45. SVARSTYTA. Klaipėdos miesto savivaldybės tarybos 2009 m. gegužės 29 d. sprendimo Nr. T2-236 „Dėl gyvenamosios patalpos Baltijos pr. 107-26, Klaipėdoje, perdavimo valdyti, naudoti ir disponuoti patikėjimo teise biudžetinei įstaigai Klaipėdos miesto savivaldybės koncertinei įstaigai Klaipėdos koncertų salei“ pakeitimas.

Pranešėjas – E. Simokaitis, Turto valdymo skyriaus vedėjas.

A. Vaitkus informuoja, kad sprendimo projektą svarstė ir jam pritarė be pastabų Finansų ir ekonomikos bei Kultūros, švietimo ir sporto komitetai.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2009 m. gegužės 29 d. sprendimo Nr. T2-236 „Dėl gyvenamosios patalpos Baltijos pr. 107-26, Klaipėdoje, perdavimo valdyti, naudoti ir disponuoti patikėjimo teise biudžetinei įstaigai Klaipėdos miesto savivaldybės koncertinei įstaigai Klaipėdos koncertų salei“ pakeitimo:

„1. Pakeisti Klaipėdos miesto savivaldybės tarybos 2009 m. gegužės 29 d. sprendimą   
Nr. T2-236 „Dėl gyvenamosios patalpos Baltijos pr. 107-26, Klaipėdoje, perdavimo valdyti, naudoti ir disponuoti patikėjimo teise biudžetinei įstaigai Klaipėdos miesto savivaldybės koncertinei įstaigai Klaipėdos koncertų salei“ ir 1 punktą išdėstyti taip:

„1. Perduoti biudžetinei įstaigai Klaipėdos miesto savivaldybės koncertinei įstaigai Klaipėdos koncertų salei valdyti, naudoti ir disponuoti patikėjimo teise Klaipėdos miesto savivaldybei nuosavybės teise priklausančią gyvenamąją patalpą – butą Baltijos pr. 107-26, Klaipėdoje (unikalus Nr. 2199-3000-7012:0034, bendras plotas – 50,41 kv. metro, pradinė vertė – 6994,00 Lt, likutinė vertė 2009-06-01 – 5985,21 Lt), nuomoti butą į Klaipėdą atvykti pakviestiems specialistams, su kuriais įstaiga sudaro darbo sutartis.“

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 27, prieš – 0, susilaiko – 0.

46. SVARSTYTA. Turto perdavimas valdyti, naudoti ir disponuoti patikėjimo teise biudžetinei įstaigai „Klaipėdos paplūdimiai“.

Pranešėjas – E. Simokaitis, Turto valdymo skyriaus vedėjas.

NUSPRĘSTA. Pritarti sprendimo projektui. Priimti sprendimą dėl turto perdavimo valdyti, naudoti ir disponuoti patikėjimo teise biudžetinei įstaigai „Klaipėdos paplūdimiai“:

„1. Perduoti Klaipėdos miesto savivaldybei nuosavybės teise priklausantį ir Klaipėdos miesto savivaldybės administracijos patikėjimo teise valdomą ilgalaikį materialųjį turtą – pontonus, inventoriniai numeriai 9001531 ir 9001532, kiekis – 2 vienetai, vieneto įsigijimo vertė – 3 997,00 Eur, vieneto likutinė vertė 2023 m. gegužės 31 d. – 0,00 Eur, bendra turto įsigijimo vertė – 7 994,00 Eur, bendra turto likutinė vertė 2023 m. gegužės 31 d. – 0,00 Eur, valdyti, naudoti ir disponuoti patikėjimo teise biudžetinei įstaigai „Klaipėdos paplūdimiai“.

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 27, prieš – 0, susilaiko – 0.

47. SVARSTYTA. Leidimas nuomotis transporto priemones.

Pranešėjas – E. Simokaitis, Turto valdymo skyriaus vedėjas, pristato sprendimo projektą.

A. Vaitkus informuoja, kad sprendimo projektą svarstė ir jam pritarė be pastabų Finansų ir ekonomikos komitetas.

NUSPRĘSTA. Pritarti sprendimo projektui. Priimti sprendimą dėl leidimo nuomotis transporto priemones:

„1. Leisti Klaipėdos miesto savivaldybės administracijai nuomotis pagal veiklos nuomos sutartis 4 lengvuosius automobilius, brangesnius kaip 17 377 Eur (be pridėtinės vertės mokesčio), turinčius ne daugiau kaip 5 sėdimas vietas.

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 25, prieš – 0, susilaiko – 2.

48. SVARSTYTA. Klaipėdos miesto savivaldybės tarybos 2012 m. sausio 27 d. sprendimo Nr. T2-30 „Dėl Klaipėdos miesto savivaldybės nuomojamo turto sąrašo patvirtinimo“ pakeitimas.

Pranešėjas – E. Simokaitis, Turto valdymo skyriaus vedėjas.

A. Vaitkus informuoja, kad sprendimo projektą svarstė ir jam pritarė be pastabų Finansų ir ekonomikos bei Kultūros, švietimo ir sporto komitetai.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2012 m. sausio 27 d. sprendimo Nr. T2-30 „Dėl Klaipėdos miesto savivaldybės nuomojamo turto sąrašo patvirtinimo“ pakeitimo:

„1. Pakeisti Klaipėdos miesto savivaldybės nuomojamo turto sąrašą, patvirtintą Klaipėdos miesto savivaldybės tarybos 2012 m. sausio 27 d. sprendimu Nr. T2-30 „Dėl Klaipėdos miesto savivaldybės nuomojamo turto sąrašo patvirtinimo“, ir papildyti jį 158 punktu:

|  |  |  |
| --- | --- | --- |
| „158. | Šilutės pl. 48, Klaipėda,  pastatas-maniežas,  unikalus Nr. 2198-0004-0021, žymėjimas plane – 1U1p | 3319,89“ |

2. Skelbti šį sprendimą Klaipėdos miesto savivaldybės interneto svetainėje.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Klaipėdos apygardos administraciniam teismui per vieną mėnesį nuo šio sprendimo paskelbimo dienos.“

BALSUOTA: už – 27, prieš – 0, susilaiko – 0.

49. SVARSTYTA. Turto perdavimas patikėjimo teise.

Pranešėjas – E. Simokaitis, Turto valdymo skyriaus vedėjas.

A. Vaitkus informuoja, kad sprendimo projektą svarstė ir jam pritarė be pastabų Finansų ir ekonomikos komitetas.

NUSPRĘSTA. Pritarti sprendimo projektui. Priimti sprendimą dėl turto perdavimo patikėjimo teise:

„1. Perduoti 10 metų viešajai įstaigai „Asmenybės ugdymo kultūros centras“ Klaipėdos miesto savivaldybei nuosavybės teise priklausantį ilgalaikį materialųjį turtą valdyti, naudoti ir disponuoti patikėjimo teise pagal turto patikėjimo sutartį:

1.1. „45’ST“ standartinį konteinerį, esantį Gluosnių skg. 2A, Klaipėdoje, kurio inventorinis Nr. 8000759, įsigijimo vertė – 6 450,00 Eur, likutinė vertė 2023-05-31 – 4 085,00 Eur;

1.2. „20’ST“ standartinį konteinerį, esantį Gluosnių skg. 2A, Klaipėdoje, kurio inventorinis Nr. 8000758, įsigijimo vertė – 3 500,00 Eur, likutinė vertė 2023-05-31 – 2 216,74 Eur.

2. Pritarti Turto patikėjimo sutarties projektui (pridedama).

3. Įgalioti Klaipėdos miesto savivaldybės administracijos direktorių pasirašyti sprendimo 1 punkte nurodyto Turto patikėjimo sutartį ir perdavimo ir priėmimo aktą.“

BALSUOTA: už – 27, prieš – 0, susilaiko – 0.

50. SVARSTYTA. Turto perdavimas patikėjimo teise.

Pranešėjas – E. Simokaitis, Turto valdymo skyriaus vedėjas.

NUSPRĘSTA. Pritarti sprendimo projektui. Priimti sprendimą dėl turto perdavimo patikėjimo teise:

„1. Perduoti 10 metų UAB „Naujasis turgus“ Klaipėdos miesto savivaldybei nuosavybės teise priklausantį turtą valdyti, naudoti ir disponuoti patikėjimo teise pagal turto patikėjimo sutartį:

1.1. automobilių stovėjimo aikštelės, esančios Klaipėdos r. sav. Toleikių k., kurios unikalus Nr. 4400-2154-3935, žymėjimas plane – 4b, bendras plotas – 3552 kv. m, dalį – 211,20 kv. m;

1.2. automobilių stovėjimo aikštelės, esančios Klaipėdos r. sav. Toleikių k., kurios unikalus Nr. 4400-2154-3946, žymėjimas plane – 5b, bendras plotas – 6936 kv. m, dalį – 345,60 kv. m.

2. Pritarti Turto patikėjimo sutarties projektui (pridedama).

3. Įgalioti Klaipėdos miesto savivaldybės administracijos direktorių pasirašyti sprendimo 1 punkte nurodyto Turto patikėjimo sutartį ir perdavimo ir priėmimo aktą.“

BALSUOTA: už – 27, prieš – 0, susilaiko – 0.

51. SVARSTYTA. Klaipėdos miesto savivaldybės turto investavimas, didinant viešosios įstaigos Klaipėdos futbolo mokyklos dalininkų kapitalą.

Pranešėjas – E. Simokaitis, Turto valdymo skyriaus vedėjas.

A. Vaitkus informuoja, kad sprendimo projektą svarstė ir jam pritarė be pastabų Finansų ir ekonomikos komitetas, Kultūros švietimo ir sporto komitetas – nepritarė.

A. Simokaitis aiškina, kad Kultūros, švietimo ir sporto komitetas sprendimo projektui nepritarė, nes pritrūko ekonominio ir socialinio pagrindimo apie vasaros stovyklų organizavimą. Futbolo įstaigų atstovai ir Savivaldybės administracijos specialistai posėdyje svarstė šį klausimą ir sutarė, kad Klaipėdos futbolo mokykla prie šių stovyklų organizavimo prisidėtų ne tik deleguodama trenerius bei šitose stovyklose dalyvautų mokyklos vaikai, bet ir įsipareigotų už tą sumą, kuria būtų padidintas dalininko kapitalas, įvykdyti tam tikrą biudžeto eilutę **–** nupirkti paslaugas pagal viešųjų pirkimų įstatymą ar įsigyti tam tikras prekes.

Informuoja, kad Tarybai raštu yra pateikta informacija, kokius įsipareigojimus vienas ar kitas partneris prisiims.

S. Budinas sako, kad prie sprendimo projekto medžiagos nėra pridėta detalios medžiagos kokie yra partnerių susitarimai.

E. Simokaitis aiškina, kad bendradarbiavimo sutarčių tarp projekto partnerių dar nėra, nes jos bus sudaromos priėmus Tarybos sprendimą. Kai bus priimtas Tarybos sprendimas ir įstaiga bus užtikrinta, kad dalininko kapitalas bus padidintas, su projekto partneriais bus sudaromos bendradarbiavimo sutartys, kuriose ir bus numatyta, kad Klaipėdos futbolo mokykla šita pinigų suma prisiima įsipareigojimą viešųjų pirkimų būdu padengti tam tikras biudžeto eilutes.

E. Kvederis pažymi, kad Klaipėdos biudžeto lėšos bus skiriamos ne tik klaipėdiečių, bet ir kitų miestų šiose stovyklose dalyvaujantiems vaikams.

E. Simokaitis aiškina, kad stovyklose nemokamai dalyvaus Klaipėdos futbolo mokyklos vaikai, kurie turi tam tikrų negalių, ir vaikai iš kitų miestų, jiems stovyklos bus mokamos.

E. Kvederis sako, kad nepritars sprendimo projektui, nes neaišku kam bus leidžiami pinigai.

S. Budinas pažymi, kad Klaipėdos miesto savivaldybė kaip dalininkės įnašą Klaipėdos futbolo mokyklai perduoda finansinį turtą, o kitas dalininkas, privatus, nieko neįneša ir dar iš jo net perkama paslauga.

A. Vaitkus siūlo balsavimu apsispręsti dėl pritarimo sprendimo projektui su pataisa – sprendimo projekto pavadinime vietoje „furbolo“ įrašyti „futbolo“.

NUSPRĘSTA. Pritarti sprendimo projektui su pataisa. Priimti sprendimą dėl Klaipėdos miesto savivaldybės turto investavimo, didinant viešosios įstaigos Klaipėdos futbolo mokyklos dalininkų kapitalą:

„1. Perduoti Klaipėdos miesto savivaldybei nuosavybės teise priklausantį finansinį turtą – 50 000,00 Eur savivaldybės, kaip dalininkės, įnašą viešajai įstaigai Klaipėdos futbolo mokyklai, didinant šios viešosios įstaigos dalininko kapitalą.

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 18, prieš – 1, susilaiko – 8.

52. SVARSTYTA. Asmenų delegavimas į Klaipėdos miesto savivaldybės valdomų įmonių kolegialių organų nepriklausomų narių atrankos komisiją.

Pranešėjas – E. Simokaitis, Turto valdymo skyriaus vedėjas.

A. Vaitkus informuoja, kad sprendimo projektą svarstė ir jam pritarė be pastabų Finansų ir ekonomikos komitetas.

NUSPRĘSTA. Pritarti sprendimo projektui. Priimti sprendimą dėl asmenų delegavimo į Klaipėdos miesto savivaldybės valdomų įmonių kolegialių organų nepriklausomų narių atrankos komisiją:

„1. Deleguoti Indrę Butenienę, Klaipėdos miesto savivaldybės administracijos Strateginio planavimo skyriaus vedėją, į Klaipėdos miesto savivaldybės valdomų įmonių kolegialių organų nepriklausomų narių atrankos komisijos narius.

2. Deleguoti Astą Digrienę, Klaipėdos miesto savivaldybės administracijos Tarybos sekretoriato skyriaus vyresniąją patarėją, į Klaipėdos miesto savivaldybės valdomų įmonių kolegialių organų nepriklausomų narių atrankos komisijos pakaitinius narius, 1 punkte nurodytam atrankos komisijos nariui negalint eiti komisijos nario pareigų arba nuo jų nusišalinus.

3. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 25, prieš – 0, susilaiko – 0.

53. SVARSTYTA. Klaipėdos miesto savivaldybės valdomų įmonių metinių finansinių ataskaitų rinkinių ir metinių pranešimų (veiklos ataskaitų) patvirtinimas.

Pranešėjas – E. Simokaitis, Turto valdymo skyriaus vedėjas.

A. Vaitkus informuoja, kad sprendimo projektą svarstė ir jam pritarė be pastabų Finansų ir ekonomikos, Miesto ūkio ir aplinkosaugos bei Miesto plėtros ir strateginio planavimo komitetai.

R. Taraškevičius informuoja, kad Finansų ir ekonomikos komitetas pritarė pateiktoms ataskaitoms, tačiau buvo ir pasiūlymas Savivaldybės administracijai įvertinti įstaigų valdymo organų struktūrą ir gal atsisakyti nereikalingų. Taip pat buvo pasiūlyta AB „Klaipėdos energija“ vadovui atlikti auditą su tikslu išnagrinėti galimybę mažinti tiekiamos šilumos kainas Klaipėdos gyventojams. Siūlo merui įvertinti šiuos siūlymus.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės valdomų įmonių metinių finansinių ataskaitų rinkinių ir metinių pranešimų (veiklos ataskaitų) patvirtinimo:

„1. Patvirtinti pridedamas Klaipėdos miesto valdomų įmonių 2022 m. audituotus finansinių ataskaitų rinkinius ir metinius pranešimus (veiklos ataskaitas):

1.1. akcinės bendrovės „Klaipėdos vanduo“;

1.2. akcinės bendrovės „Klaipėdos energija“;

1.3. uždarosios akcinės bendrovės Klaipėdos regiono atliekų tvarkymo centro;

1.4. uždarosios akcinės bendrovės „Klaipėdos autobusų parkas“;

1.5. uždarosios akcinės bendrovės „Naujasis turgus“;

1.6. uždarosios akcinės bendrovės „Vildmina“;

1.7. uždarosios akcinės bendrovės „Debreceno vaistinė“.

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 25, prieš – 0, susilaiko – 0.

54. SVARSTYTA. Klaipėdos miesto savivaldybės tarybos 2023 m. balandžio 20 d. sprendimo Nr. T2-73 „Dėl Klaipėdos miesto savivaldybės tarybos komitetų sudėčių patvirtinimo“ pakeitimas.

Pranešėja – A. Digrienė, L. e. Tarybos sekretoriato skyriaus vedėjo pareigas.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos 2023 m. balandžio 20 d. sprendimo Nr. T2-73 „Dėl Klaipėdos miesto savivaldybės tarybos komitetų sudėčių patvirtinimo“ pakeitimo:

„1. Pakeisti Klaipėdos miesto savivaldybės tarybos 2023 m. balandžio 20 d. sprendimą Nr. T2 73 „Dėl Klaipėdos miesto savivaldybės tarybos komitetų sudėčių patvirtinimo“:

1.1. pakeisti 1.2.5 papunktį ir jį išdėstyti taip:

„1.2.5. Leonas Makūnas;“;

1.2. pakeisti 1.2.6 papunktį ir jį išdėstyti taip:

„1.2.6. Raimondas Tamošauskas;“;

1.3. pakeisti 1.3.5 papunktį ir jį išdėstyti taip:

„1.3.5. Aleksej Diukin;“;

1.4. pakeisti 1.4.3 papunktį ir jį išdėstyti taip:

„1.4.3. Leonas Makūnas;“;

1.5. papildyti 1.4.6 ir 1.4.7 papunkčiais:

„1.4.6. Henrikas Galinauskas;

1.4.7. Romaldas Sakalauskas.“

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 27, prieš – 0, susilaiko – 0.

55. SVARSTYTA. Klaipėdos miesto savivaldybės tarybos Kontrolės komiteto sudarymas.

Pranešėja – A. Digrienė, L. e. Tarybos sekretoriato skyriaus vedėjo pareigas.

A. Petraitis pristato Klaipėdos miesto savivaldybės tarybos narių iš opozicinėmis pasiskelbusių Tėvynės sąjungos – Lietuvos krikščionių demokratų ir Liberalų sąjūdžio frakcijų viešą pareiškimą, kuriuo pritariama Ugniaus Radvilos skyrimui Kontrolės komiteto pirmininku.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos Kontrolės komiteto sudarymo:

„1. Sudaryti Klaipėdos miesto savivaldybės tarybos Kontrolės komitetą iš 6 (šešių) narių ir patvirtinti šio komiteto narių vardinį sąrašą: Saulius Budinas, Aleksej Diukin, Ugnius Radvila, Romaldas Sakalauskas, Audrius Statkevičius, Algimantas Šniepis.

2. Paskirti Algimantą Šniepį Kontrolės komiteto pirmininko pavaduotoju.

3. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 26, prieš – 0, susilaiko – 0.

56. SVARSTYTA. Klaipėdos miesto savivaldybės peticijų komisijos sudarymas.

Pranešėja – A. Digrienė, L. e. Tarybos sekretoriato skyriaus vedėjo pareigas.

A. Vaitkus praneša, kad yra gautas Edmundo Kvederio pranešimas, jog jis sutinka būti skiriamas Klaipėdos miesto savivaldybės peticijų komisijos pirmininko pavaduotoju.

A. Vaitkus siūlo balsavimu apsispręsti dėl pritarimo sprendimo projektui su papildymu.

NUSPRĘSTA. Pritarti sprendimo projektui su pataisa. Priimti sprendimą dėl Klaipėdos miesto savivaldybės peticijų komisijos sudarymo:

„1. Sudaryti savo įgaliojimų laikui šios sudėties 8 (aštuonių) narių Klaipėdos miesto savivaldybės peticijų komisiją:

1.1. Arvydas Cesiulis – Klaipėdos miesto savivaldybės tarybos narys;

1.2. Asta Digrienė – l. e. Klaipėdos miesto savivaldybės administracijos Tarybos sekretoriato skyriaus vedėjo pareigas;

1.3. Henrikas Galinauskas – Klaipėdos miesto savivaldybės tarybos narys;

1.4. Edmundas Kvederis – Klaipėdos miesto savivaldybės tarybos narys;

1.5. Inga Ruibienė – Klaipėdos miesto savivaldybės administracijos Teisės skyriaus vyriausioji specialistė;

1.6. Jolanta Skrabulienė – Klaipėdos miesto savivaldybės tarybos narė;

1.7. Laura Šaltytė-Vaisiauskė – Klaipėdos miesto savivaldybės tarybos narė;

1.8. Raimondas Tamošauskas – Klaipėdos miesto savivaldybės tarybos narys.

2. Skirti Klaipėdos miesto savivaldybės peticijų komisijos pirmininke Jolantą Skrabulienę, Klaipėdos miesto savivaldybės tarybos narę.

3. Skirti Klaipėdos miesto savivaldybės peticijų komisijos pirmininko pavaduotoju Edmundą Kvederį, Klaipėdos miesto savivaldybės tarybos narį.

4. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 25, prieš – 0, susilaiko – 0.

57. SVARSTYTA. Klaipėdos miesto savivaldybės tarybos veiklos reglamento komisijos sudarymas.

Pranešėja – A. Digrienė, L. e. Tarybos sekretoriato skyriaus vedėjo pareigas.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos veiklos reglamento komisijos sudarymo:

„1. Sudaryti savo įgaliojimų laikui šios sudėties 6 (šešių) narių Klaipėdos miesto savivaldybės tarybos veiklos reglamento komisiją:

1.1. Saulius Budinas – Klaipėdos miesto savivaldybės tarybos narys;

1.2. Arvydas Cesiulis – Klaipėdos miesto savivaldybės tarybos narys;

1.3. Vidas Karolis – Klaipėdos miesto savivaldybės tarybos narys;

1.4. Andrius Petraitis – Klaipėdos miesto savivaldybės tarybos narys;

1.5. Raimondas Tamošauskas – Klaipėdos miesto savivaldybės tarybos narys;

1.6. Rimantas Taraškevičius – Klaipėdos miesto savivaldybės tarybos narys.

2. Skirti Klaipėdos miesto savivaldybės tarybos veiklos reglamento komisijos pirmininku Raimondą Tamošauską.

3. Skirti Klaipėdos miesto savivaldybės tarybos veiklos reglamento komisijos pirmininko pavaduotoju Arvydą Cesiulį.

4. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 26, prieš – 0, susilaiko – 0.

58. SVARSTYTA. Atstovų į Lietuvos savivaldybių asociacijos suvažiavimą išrinkimas.

Pranešėja – A. Digrienė, L. e. Tarybos sekretoriato skyriaus vedėjo pareigas.

NUSPRĘSTA. Pritarti sprendimo projektui. Priimti sprendimą dėl atstovų į Lietuvos savivaldybių asociacijos suvažiavimą išrinkimo:

„1. Išrinkti atstovus į Lietuvos savivaldybių asociacijos suvažiavimą:

1.1. Vidmantas Dambrauskas – Klaipėdos miesto savivaldybės tarybos narys;

1.2. Vidas Karolis – Klaipėdos miesto savivaldybės tarybos narys;

1.3. Aušra Pacevičiūtė – Klaipėdos miesto savivaldybės tarybos narė;

1.4. Rimantas Taraškevičius – Klaipėdos miesto savivaldybės tarybos narys;

1.5. Arvydas Vaitkus – Klaipėdos miesto savivaldybės meras.

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 26, prieš – 0, susilaiko – 0.

59. SVARSTYTA. Klaipėdos miesto savivaldybės mero ir Klaipėdos miesto savivaldybės tarybos narių delegavimo į Klaipėdos regiono plėtros tarybos kolegiją ir dėl įgaliojimų atstovauti Klaipėdos regiono plėtros tarybos visuotiniuose dalyvių susirinkimuose suteikimas.

Pranešėja – A. Digrienė, L. e. Tarybos sekretoriato skyriaus vedėjo pareigas.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės mero ir Klaipėdos miesto savivaldybės tarybos narių delegavimo į Klaipėdos regiono plėtros tarybos kolegiją ir dėl įgaliojimų atstovauti Klaipėdos regiono plėtros tarybos visuotiniuose dalyvių susirinkimuose suteikimo:

„1. Deleguoti į Klaipėdos regiono plėtros tarybos kolegiją:

1.1. Andrių Dobranskį – Klaipėdos miesto savivaldybės tarybos narį;

1.2. Algimantą Šniepį – Klaipėdos miesto savivaldybės tarybos narį;

1.3. Arūną Tumą – Klaipėdos miesto savivaldybės tarybos narį;

1.4. Arvydą Vaitkų – Klaipėdos miesto savivaldybės merą;

1.5. Steponą Venckų – Klaipėdos miesto savivaldybės tarybos narį.

2. Įgalioti Klaipėdos miesto savivaldybės merą Arvydą Vaitkų, o laikino nedarbingumo, komandiruočių, atostogų ir kitais atvejais, kai jis negali vykdyti pareigų dėl objektyvių priežasčių, –vicemerę Vaidą Raugelę, atstovauti Klaipėdos miesto savivaldybei ir dalyvauti Klaipėdos regiono plėtros tarybos visuotiniuose dalyvių susirinkimuose 2023–2027 m., iki Klaipėdos miesto savivaldybės tarybos kadencijos įgaliojimų pabaigos.

Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 24, prieš – 0, susilaiko – 3.

60. SVARSTYTA. Klaipėdos miesto savivaldybės tarybos Etikos komisijos sudarymas.

Pranešėja – A. Digrienė, L. e. Tarybos sekretoriato skyriaus vedėjo pareigas.

A. Petraitis pristato Klaipėdos miesto savivaldybės tarybos narių iš opozicinėmis pasiskelbusių Tėvynės sąjungos – Lietuvos krikščionių demokratų ir Liberalų sąjūdžio frakcijų viešą pareiškimą, kuriuo pritariama Edmundo Kvederio skyrimui Klaipėdos miesto savivaldybės tarybos Etikos komisijos pirmininku.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos Etikos komisijos sudarymo:

„1. Sudaryti savo įgaliojimų laikui šios sudėties 8 narių Klaipėdos miesto savivaldybės tarybos Etikos komisiją:

1.1. Arvydas Cesiulis – Klaipėdos miesto savivaldybės tarybos narys;

1.2. Antanas Gimbutas – Klaipėdos miesto Dviračių treko seniūnaitis;

1.3. Edmundas Kvederis – Klaipėdos miesto savivaldybės tarybos narys;

1.4. Leonas Makūnas – Klaipėdos miesto savivaldybės tarybos narys;

1.5. Lilija Petraitienė – Klaipėdos miesto Saulutės seniūnaitė;

1.6. Artūras Razbadauskas – Klaipėdos miesto savivaldybės tarybos narys;

1.7. Raimondas Tamošauskas – Klaipėdos miesto savivaldybės tarybos narys;

1.8. Monika Žvinklytė – Klaipėdos miesto savivaldybės tarybos narė.

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 27, prieš – 0, susilaiko – 0.

61. SVARSTYTA. Klaipėdos miesto savivaldybės tarybos Antikorupcijos komisijos sudarymas.

Pranešėja – A. Digrienė, L. e. Tarybos sekretoriato skyriaus vedėjo pareigas.

A. Petraitis pristato Klaipėdos miesto savivaldybės tarybos narių iš opozicinėmis pasiskelbusių Tėvynės sąjungos – Lietuvos krikščionių demokratų ir Liberalų sąjūdžio frakcijų viešą pareiškimą, kuriuo pritariama Aido Kaveckio skyrimui Klaipėdos miesto savivaldybės tarybos Antikorupcijos komisijos pirmininku.

NUSPRĘSTA. Pritarti sprendimo projektui. Priimti sprendimą dėl Klaipėdos miesto savivaldybės tarybos Antikorupcijos komisijos sudarymo:

„1. Sudaryti savo įgaliojimų laikui šios sudėties 8 (aštuonių) narių Klaipėdos miesto savivaldybės tarybos Antikorupcijos komisiją:

1.1. Jurandas Altuchovas – Klaipėdos miesto savivaldybės tarybos narys;

1.2. Vytautas Grubliauskas – Klaipėdos miesto savivaldybės tarybos narys;

1.3. Aidas Kaveckis – Klaipėdos miesto savivaldybės tarybos narys;

1.4. Renaldas Kulikauskas – Klaipėdos miesto Senamiesčio seniūnaitis;

1.5. Saulius Liekis – Klaipėdos miesto savivaldybės tarybos narys;

1.6. Sergej Mažūga – Klaipėdos miesto savivaldybės tarybos narys;

1.7. Tomas Meškinis – Klaipėdos miesto Bomelio Vitės seniūnaitis;

1.8. Arūnas Tuma – Klaipėdos miesto savivaldybės tarybos narys.

2. Skelbti šį sprendimą Klaipėdos miesto savivaldybės interneto svetainėje.“

BALSUOTA: už – 27, prieš – 0, susilaiko – 0.

Posėdžio pabaiga – 12.30 val.

Savivaldybės meras Arvydas Vaitkus

Savivaldybės tarybos posėdžių sekretorė Julija Veresova

V. Palaimienė,

2023-06-02